marsh-mellow/assamese_wikipedia huggingface dataset:
সোৱণশিৰি নদী () হৈছে ব্ৰহ্মপুত্ৰ নদীৰ উত্তৰ পাৰৰ উপনৈ ই ভাৰতৰ ৰাজ্য অসম আৰু অৰুণাচল প্ৰদেশ আৰু চীনৰ অধীনত থকা তিব্বতৰ মাজেদি বৈ গৈছে ইয়াৰ দৈৰ্ঘ্য হৈছে ২৭৫ মাইল (৪৪২ কিঃমিঃ) আৰু অৱবাহিকাৰ কালি ১২,৬০০ বৰ্গ মাইল (৩২,৬৪০ বৰ্গ কিঃমিঃ) সোৱণশিৰি নদী ব্ৰহ্মপুত্ৰৰ আটাইতকৈ ডাঙৰ উপনৈ ই ব্ৰহ্মপুত্ৰৰ মুঠ জলৰাশিৰ ৭.৯২ যোগান ধৰে

উৎপত্তি
চীন দেশত অৱস্থিত হিমালয়ৰ পৰা সোৱণশিৰি নদীৰ উৎপত্তি হৈছে

গতিপথ
সোৱণশিৰি নদী প্ৰথমতে পূব আৰু দক্ষিণ-পূবলৈ বৈ গৈ ভাৰতত প্ৰৱেশ কৰিছে তাৰ পিছত অসমৰ উপত্যকাত দক্ষিণ দিশে বৈ গৈছে ই অসমৰ লক্ষীমপুৰ জিলাত ব্ৰহ্মপুত্ৰ নদীৰ লগত লগ লাগিছে

ইতিহাস
সোৱণশিৰি নদীত এসময়ত সোণ পোৱা গৈছিল বুলি বুৰঞ্জীত উল্লেখ আছে, এই সোণ বুটলিবৰ বাবে সোণোৱালসকলক আহোম ৰজাই নিয়োগ কৰিছিল বুলিও কোৱা হয় এই সোণৰ খনি থকাৰ বাবেই ইয়াৰ নাম সোৱণশিৰি হয় বুলি বহুতে কব বিচাৰে

জৈৱ বৈচিত্ৰ্য
সোৱণশিৰিৰ জৈৱ বৈচিত্ৰ্য অসমৰ আন নদীতকৈ যথেষ্ট পৃথক, ইয়াত প্ৰচুৰ পৰিমাণে মাছ-কাছ আছে শীতকালত বিভিন্ন পৰিভ্ৰমী জলচৰ চৰাইৰে ইয়াৰ চৰ-চাপৰি ভৰি থকা দেখিবলৈ পোৱা যায় ই নদী শিহুৰ পোৱালি দিয়া মুখ্য ঠাই ইয়াত শিহুৰ জলকেলি চাবলৈ দূৰৈৰ পৰা পয্যটক অহা দেখিবলৈ পোৱা যায়

লগতে চাওক
 অসমৰ নদীসমূহৰ তালিকা

তথ্য সংগ্ৰহ

শ্ৰেণী:অসমৰ নদী
সৌকা বেত (বৈজ্ঞানিক নাম:  ) এবিধ বেত জাতীয় উদ্ভিদ৷ শোণিতপুৰ আৰু দৰং জিলাৰ ভৈৰৱকুণ্ড, ৰৌতা, চাৰিদুৱাৰ, বালিপাৰা, নদুৱাৰ, বিহালি, বিশ্বনাথ আদি বিভিন্ন বনাঞ্চলত এই বেত উৎপত্তি হোৱা দেখা যায়৷ফটিক চন্দ্ৰ গগৈ (ডিছেম্বৰ ২০০৭). অসমৰ উদ্ভিদ কোষ. অসম প্ৰকাশন পৰিষদ
বিৱৰণ
এই বেতৰ মুঢ়াৰ পৰা ওলোৱা পুলিবোৰ ক্ৰমে ডাঙৰ হৈ ওচৰত থকা গছ-গছনিবোৰলৈ বগুৱা বাই যোৱা দেখা যায়৷ ওচৰত গছ নাথাকিলে মাটিৰ ওপৰেদিও বগাই যায়৷ গছ গছনিৰ ওপৰলৈ বগাই যোৱাত কাঁইটযুক্ত আঁকুহিবিলাকে লতাডালক সহায় কৰে৷
ব্যৱহাৰ
সৌকা বেত লাখুটি, লাঠি আদি তৈয়াৰ কৰা কামত ব্যৱহাৰ হয়৷
তথ্যউৎস

শ্ৰেণী:উদ্ভিদজগত
সৌতেলা ভাই  () ১৯৬২ চনত মুক্তি পোৱা মহেশ কৌল পৰিচালিত এখন ভাৰতীয় হিন্দী ভাষাৰ নাট্যধৰ্মী ছবি শৰৎচন্দ্ৰ চট্টোপাধ্যায়ৰ বৈকুণ্ঠেৰ উইল নামৰ গল্পৰ আধাৰত নিৰ্মিত ছবিখনত মুখ্য ভূমিকাত অভিনয় কৰিছে গুৰু দত্ত, প্ৰণতি আৰু ৰাজকুমাৰে 

অনিল বিশ্বাসে সংগীত পৰিচালনা কৰা ছবিখনৰ গীতবোৰত কণ্ঠদান কৰিছে লতা মংগেশকাৰ, মীনা কাপুৰ, সুমন কল্যাণপুৰ, অনিল বিশ্বাস, মান্না দে, মহেন্দ্ৰ কাপুৰ, পংকজ মিত্ৰ আৰু অৰুণ দত্তই গীত ৰচনা শৈলেন্দ্ৰৰ

সৌতেলা ভাইত ভৱানী নামৰ এগৰাকী নাৰী আৰু তেওঁৰ সতীয়া পুত্ৰৰ মাজৰ সম্পৰ্ক, পৰস্পৰৰ মাজত থকা মমত্ববোধ, ভুল বুজাবুজি আৰু পুনৰ্মিলনৰ কাহিনী বৰ্ণনা কৰা হৈছে  ১০ম ৰাষ্ট্ৰীয় চলচ্চিত্ৰ বঁটাত ছবিখনে সৰ্বভাৰতীয় স্তৰত তৃতীয় শ্ৰেষ্ঠ ছবিৰ চাৰ্টিফিকেট অফ মেৰিট লাভ কৰে
অভিনয় শিল্পী

গুৰু দত্ত
প্ৰণতি
ৰাজ কুমাৰ
বিপিন গুপ্তা
কানহাইয়ালাল
এছ এন বেনাৰ্জী
অসিত সেন
ৰত্না
বেলা বসু

বঁটা
দশম ৰাষ্ট্ৰীয় চলচ্চিত্ৰ বঁটা (১৯৬২)
তৃতীয় শ্ৰেষ্ঠ পূৰ্ণদৈৰ্ঘ্য ছবি (অল ইণ্ডিয়া চাৰ্টিফিকেট অফ মেৰিট)
তথ্যউৎস

 বাহ্যিক সংযোগ 
 
 ইউটিউৱত সৌতেলা ভাই

শ্ৰেণী:১৯৬২ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ
 শ্ৰেণী:তৃতীয় শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
সৌদাতু মাহদি (; জন্ম:-২০ এপ্ৰিল ১৯৫৭)নাইজেৰিয়ান অধিবক্তা আৰু মহিলা অধিকাৰৰ এগৰাকী সমৰ্থক তেওঁ মহিলা অধিকাৰ উন্নীতকৰণ আৰু সুৰক্ষা বিকল্প ()ৰ মহাসচিব নাৰীৰ ওপৰত হোৱা হিংসা, মহিলাৰ অধিকাৰ, শ্বৰীয়ত আৰু শিক্ষাৰ ক্ষেত্ৰত মহিলা আৰু মহিলাৰ ওপৰত গুৰুত্ব আৰোপ কৰি ২০খনতকৈও অধিক গ্ৰন্থ তেওঁ প্ৰকাশ কৰিছে মাহদীয়ে সেই দলটোৰ নেতৃত্ব দিছিল যিয়ে নাইজেৰিয়ান এগৰাকী মহিলাৰ বাবে যুঁজি দোষমুক্ত হোৱাৰ পথত জয়ী হৈছিল, যিগৰাকীক বিবাহবৰ্হিভূতভাৱে সন্তান জন্ম দিয়াৰ বাবে ফাঁচীৰ শাস্তি ঘোষণা কৰা হৈছিল.
প্ৰাথমিক জীৱন
১৯৫৭ চনৰ ২০ এপ্ৰিলত নাইজেৰিয়াৰ কাটচিনা ৰাজ্যত মাহদিৰ জন্ম হৈছিল ১৯৬৪ চনত যুৱতী মাহদিক কাডুনাৰ কাডুনা চেণ্ট্ৰেল প্ৰাইমেৰী স্কুল আৰু পিছলৈ কানোৰ ছেইণ্ট লুইছ প্ৰাইমেৰী স্কুললৈ পঠিওৱা হয় যত তেওঁ কেইবছৰমান কটায় আৰু তাৰ পিছত কাডুনাৰ ছেক্ৰেড হাৰ্ট প্ৰাইমেৰী স্কুললৈ যায় ১৯৭০ চনত তেওঁ কাডুনাৰ কুইন আমিনা কলেজলৈ যায়
শিক্ষা
১৯৭৮ চনত জাৰিয়াৰ আহমদু বেলো বিশ্ববিদ্যালয়ৰ পৰা প্ৰথম ডিগ্ৰী লাভ কৰে আৰু ১৯৯২ চনত নাইজেৰিয়াৰ প্ৰশাসনিক কৰ্মচাৰী মহাবিদ্যালয় () লৈ স্নাতকোত্তৰ কাৰ্যসূচীত নামভৰ্তি কৰে তেওঁৰ বিভিন্ন ক্ষেত্ৰত যেনে-উদ্যোগীকৰণ, বিত্তীয় আৰু বিত্তীয় ব্যৱস্থাপনা,মানৱ অধিকাৰ, পোষকতা আৰু প্ৰতিষ্ঠান নিৰ্মাণত একাধিক প্ৰমাণপত্ৰ আছে নাইজেৰিয়াৰ ইনষ্টিটিউট অৱ কৰ্পৰেট এডমিনিষ্ট্ৰেচনৰ তেওঁ সভ্য
কৰ্মজীৱন
পদত্যাগ কৰাৰ পূৰ্বে শ্ৰেণীকোঠাৰ শিক্ষয়িত্ৰী হিচাপে কৰ্মজীৱন আৰম্ভ কৰিছিল ১৯৮৯ চনৰ আগষ্ট মাহত বাউচিৰ চৰকাৰী বালিকা মাধ্যমিক বিদ্যালয়ৰ অধ্যক্ষ হয় ১৯৯৫ চনৰ ১২ এপ্ৰিলত বাউচিৰ আবুবকাৰ তাটাৰী আলী পলিটেকনিকৰ ভাৰপ্ৰাপ্ত পঞ্জীয়ক হিচাপে নিযুক্তি লাভ কৰি ১৯৯৮ চনৰ ১১ নৱেম্বৰলৈকে এই পদত অধিষ্ঠিত হৈ স্বেচ্ছাই অৱসৰ গ্ৰহণ কৰে বৰ্তমান তেওঁ মহিলা অধিকাৰ উন্নীতকৰণ আৰু সুৰক্ষা বিকল্প ()ৰ মহাসচিব
ওকালতি
নাইজেৰিয়াৰ ব্ৰিং বেক আৱাৰ গাৰ্লছ এডভোকেচি গ্ৰুপৰ অন্যতম সহযোগী মাহদি.নাইজেৰিয়া বন্দৰ কৰ্তৃপক্ষৰ সঞ্চালক প্ৰধান হাদিজা বালা উছমান আৰু নাইজেৰিয়াৰ ৰাষ্ট্ৰপতি মৰিয়াম উৱাইছ আৰু আন কেইবাজনো কৰ্মীৰ সামাজিক সুৰক্ষা পৰিকল্পনাৰ বিশেষ উপদেষ্টা আৰু নাইজেৰিয়াৰ বৰ্ণো ৰাজ্যৰ চিবক কমিউনিটিত অপহৃত স্কুলীয়া ছোৱালীক ঘূৰাই অনাৰ অভিযান আৰম্ভ কৰিবলৈ  মাহদীয়ে নাইজেৰিয়াৰ প্ৰাক্তন শিক্ষামন্ত্ৰী ওবিয়াগেলি এজেকৱেচিলিৰ সৈতে কাম কৰিছিল৷ এই অভিযানৰ ফলত সমগ্ৰ বিশ্বতে  হেচটেগ গ্ৰহণ কৰা হয়.

মাহদী আৰু তেওঁৰ সংগঠনৰ আইনী দলে ব্যভিচাৰৰ অভিযোগত অভিযুক্ত আমিনা লাৱাল কুৰামীৰ স্বাধীনতাৰ বাবে সফলতাৰে যুঁজিছিল, যাক কাটচিনা ৰাজ্যিক শ্বৰীয়া আদালতে শিলগুটি নিক্ষেপেৰে মৃত্যুদণ্ডৰ শাস্তি ঘোষণা কৰিছিল ২০০২ চনত বিবাহৰ বাহিৰত লাৱালৰ এগৰাকী কন্যা সন্তান জন্ম হয় আৰু কন্যাক আদালতত তেওঁৰ ব্যভিচাৰৰ প্ৰমাণ হিচাপে ব্যৱহাৰ কৰা হয়

২০০১ চনত মাহদি আৰু তেওঁৰ আইনী দলে ছফিয়াতু হুছেইনীক ৰক্ষা কৰে যাক ছ'কোটো ৰাজ্যৰ গ্ৱাডাবাৱাৰ উচ্চ শ্বৰীয়ত আদালতে ব্যভিচাৰৰ বাবে দোষী সাব্যস্ত কৰে আৰু শিলগুটিৰে মৃত্যুদণ্ডৰ শাস্তি প্ৰদান কৰে
তথ্যসংগ্ৰহ

শ্ৰেণী:অধিবক্তা
শ্ৰেণী:নাইজেৰিয়াৰ মহিলা অধিকাৰ কৰ্মী
সৌন্দৰ্য শৰ্মা (; জন্ম: ২০ ছেপ্টেম্বৰ ১৯৯৪) এগৰাকী ভাৰতীয় অভিনেত্ৰী ২০১৭ চনত, তেওঁ ৰোমাণ্টিক নাট্যধৰ্মী ছবি ৰাঞ্চি ডায়েৰীছত অভিনয়েৰে অভিনয় জগতত আত্মপ্ৰকাশ কৰিছিল ২০২২ চনত, তেওঁ কালাৰছ টিভিৰ ৰিয়েলিটি শ্ব' বিগ বছ ১৬-ত অংশগ্ৰহণ কৰে 

 প্ৰাৰম্ভিক জীৱন 
১৯৯৪ চনৰ ২০ ছেপ্টেম্বৰ তাৰিখে ভাৰতৰ পূব দিল্লীৰ প্ৰীত বিহাৰত এটি ব্ৰাহ্মণ পৰিয়ালত সৌন্দৰ্য শৰ্মাই জন্মগ্ৰহণ কৰিছিল পিতৃ নৰেশ শৰ্মা, মাতৃ উষা শৰ্মা, এগৰাকী শিক্ষয়িত্ৰী, ভাতৃ অবিনাশ শৰ্মা আৰু ভগ্নী মোনা শৰ্মাৰ সৈতে এক সহযোগী পৰিয়ালত ডাঙৰ-দীঘল হৈছিল প্ৰথম বছৰবোৰত সৌন্দৰ্যৰ সংগীতৰ প্ৰতি প্ৰবল আগ্ৰহ আছিল আৰু ভাৰতীয় শাস্ত্ৰীয় সংগীতৰ প্ৰশিক্ষণ লৈছিল ভ্ৰাম্যমাণৰ প্ৰতিও তেওঁৰ আকৰ্ষণ আছিল, যাৰ বাবে তেওঁ নেচনেল স্কুল অৱ ড্ৰামা আৰু এচিটি ১ থিয়েটাৰ গোট আদিত যোগদান কৰিছিল উদ্ধৃতিৰ প্ৰয়োজন  

 কৰ্মজীৱন 
অনুপম খেৰ আৰু ৰশ্মিন মজিতিয়াৰ দ্বাৰা প্ৰযোজিত ৰাঞ্চি ডায়েৰীছ নামৰ ছবিখনত শৰ্মাই মুখ্য চৰিত্ৰত অভিনয় কৰিছিল ২০১৭ চনৰ অক্টোবৰ মাহত মুক্তিপ্ৰাপ্ত এই ছবিখনে জি চিনে এৱাৰ্ড আৰু ষ্টাৰ স্ক্ৰীণ এৱাৰ্ডছৰ দ্বাৰা 'শ্ৰেষ্ঠ নৱাগতা অভিনেত্ৰী'ৰ বাবে মনোনীত হৈছিল     তেওঁ ঝাৰখণ্ড আন্তঃৰাষ্ট্ৰীয় চলচ্চিত্ৰ মহোৎসৱত তেওঁ 'শ্ৰেষ্ঠ অভিষেককাৰী' বঁটা লাভ কৰিছিল     ২০১৮ চনত, লোকমত ষ্টাইলিছ বঁটাপ্ৰদান অনুষ্ঠানত তেওঁ লোকমত সৰ্বাধিক ষ্টাইলিছ দিভা বঁটা লাভ কৰিছিল তেওঁ টাইমছ মিউজিকৰ গৰ্মি মেইঁ চিল নামৰ একচেটিয়া মুক্তিৰ অংশ হিচাপেও আছিল

তেওঁ লি ষ্ট্ৰাছবাৰ্গ থিয়েটাৰ এণ্ড ফিল্ম ইনষ্টিটিউটৰ এখন কৰ্মশালাত অংশগ্ৰহণ কৰিছিল আৰু নিউয়ৰ্ক ফিল্ম একাডেমীৰ পৰা চুটি অভিনয়ৰ পাঠ্যক্ৰম কৰিছিল ২০২২ চনত, এমএক্স প্লেয়াৰৰ ক্ৰাইম ৱেব ছিৰিজ ৰক্তাঞ্চল ২ত ৰলিৰ চৰিত্ৰত তেওঁক অভিনয় কৰা দেখা গৈছিল তেওঁক কালাৰ্ছ টিভিৰ ৰিয়েলিটি শ্ব' বিগ বছ ১৬-তো দেখা গৈছিল ১১২ নং দিনত তেওঁক শ্বৰ পৰা বাহিৰ কৰা হয় শ্বখনত তেওঁ ৯ম স্থান দখল কৰিছিল

 চলচ্চিত্ৰপুঞ্জী 

 চলচ্চিত্ৰ 
 বৰ্ষ  শিৰোনাম  ভূমিকা টোকা তথ্য. ২০১৭ ৰাঞ্চি ডায়েৰীছ গুড়িয়া  ২০২২ থেংক গড তনয়া কেমিঅ ২০২৫   

 টেলিভিছন 
 বৰ্ষ শিৰোনাম ভূমিকা টোকা তথ্য. ২০২২২০২৩  প্ৰতিযোগী নৱম স্থান  ২০২২ ৰক্তাঞ্চল ২ ৰলি  কাণ্ট্ৰী মাফিয়া নান্নু  কৰ্ম যুদ্ধ পায়েল ৰাণা 

 মিউজিক ভিডিঅ' 
 বৰ্ষ শিৰোনাম কণ্ঠশিল্পী(সকল) তথ্য. ২০২১ "মস্ত বৰসাত" ছাজিদ খান, দনিছ চাবৰি  ২০২২ "বম্ব হায়" ৰাকা  ২০২৩ "বড়ে দিন সে" মুস্কান, আলতামাছ ফৰিদি   "খুবসুৰত" নেহা কক্কৰ, ৰাঘৱ চৈতন্য 

 বঁটা আৰু মনোনয়ন 
 বৰ্ষ  পুৰস্কাৰ শিতান  কাম ফলাফল তথ্য. ২০১৮ জি চিনে বঁটা শ্ৰেষ্ঠ নৱাগতা অভিনেত্ৰী ৰাঞ্চি ডায়েৰীছ   ষ্টাৰ স্ক্ৰীণ এৱাৰ্ড শ্ৰেষ্ঠ নৱাগতা অভিনেত্ৰী  ঝাৰখণ্ড আন্তঃৰাষ্ট্ৰীয় চলচ্চিত্ৰ মহোৎসৱ শ্ৰেষ্ঠ নৱাগতা  লোকমত ষ্টাইলিছ বঁটা অধিকাংশ ষ্টাইলিছ ডিভা  

 লগতে চাওক 

 ভাৰতীয় চলচ্চিত্ৰৰ অভিনেত্ৰীসকলৰ তালিকা

 তথ্য উৎস 

 বাহ্যিক সংযোগ 

 

শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:জীৱিত ব্যক্তি
শ্ৰেণী:ভাৰতীয় অভিনেত্ৰী
১৭ শতিকাত স্পেইনৰ মহিলাসকলে এই পেইণ্টংখনত দেখুওৱা মহিলাগৰাকীক সৌন্দৰ্যৰ মাপকাথি বুলি ভাবিছিল 
সৌন্দৰ্য () হ'ল কোনো ব্যক্তি, জীৱ, স্থান বা বুদ্ধিৰ এনে এক বৈশিষ্ঠ যাৰ ফলত আনন্দ, অৰ্থ বা সন্তুষ্টিৰ অনুভৱ হয় সৌন্দৰ্যক সৌন্দৰ্যতত্ত্ব, সমাজ বিদ্যা, সমাজ মনোবিজ্ঞান আৰু সংস্কৃতিৰ অংশ হিচাপে অধ্যয়ন কৰা হয় সাংস্কৃতিক ভাবে সৌন্দাৰ্যক বিশদ ভাবে বাণিজ্যিকৰণ কৰা হৈছে বুদ্ধিৰ সৌন্দৰ্য হৈছে নিখুততাৰ কাৰণে সংস্কৃতি বিশেষে গ্ৰহণ কৰা কৌশল সৌন্দৰ্যক প্ৰায়ে প্ৰকৃতিৰ লগত সুষমতা আৰু সমন্বয়ৰ প্ৰতীক হিচাপে ব্যাখ্যা কৰা হয় যি আকৰ্ষণ আৰু আবেগ সৃষ্টি কৰে যিহেতু সৌন্দৰ্য বক্তাৰ অনুভৱ সেয়ে প্ৰায়ে কোৱা হয় "সৌন্দৰ্য হ'ল দেখোঁতা জনৰ চকু" সৌন্দৰ্য হ'ল নিজ অস্তিত্বৰ অৰ্থ সম্পৰ্কে জাগি উঠা এক প্ৰত্যয়জনক শক্তিশালী অনুভৱ সৌন্দৰ্য এনে এক অনুভূতি যি ব্যক্তিগত অৰ্থবোৰৰ ঝংকাৰ সৃষ্টি কৰে 

তথ্য সংগ্ৰহ

বাহ্যিক সংযোগ
 
   4'       ( )
      :       - 
 .   -    
  ' "      ?"

শ্ৰেণী:মনোবিজ্ঞান
শ্ৰেণী:সৌন্দৰ্যতত্ত্ব
সৌমাৰ নন্দিনী () জুৰি শইকীয়াই ৰচনা কৰা এখন বুৰঞ্জীমূলক অসমীয়া উপন্যাস ২০১৫ চনত উপন্যাসখনে বনলতা প্ৰকাশনৰ বেনাৰত মুদ্ৰিত ৰূপ লাভ কৰে ২০১৭ চনত উপন্যাসখন দ্বিতীয়বাৰৰ বাবে প্ৰকাশ পায়

উপন্যাসখনৰ কেন্দ্ৰীয় চৰিত্ৰ হৈছে চুতীয়াসকলৰ ৰাণী সাধনী

প্ৰথম অৱস্থাত লেখিকাই বুৰঞ্জীত পোৱা সমল আৰু ক্ষেত্ৰ অধ্যয়ণৰ শেষত 'বীৰাংগনা সাধনী আৰু সূৰ্য উঠা দেশ' নামৰ এক বুৰঞ্জীমূলক প্ৰবন্ধ সংকলন প্ৰস্তুত কৰি বনলতাৰ স্বত্বাধিকাৰৰ কাষ চাপে কিন্তু তেওঁ ইয়াৰ পৰিৱৰ্তে এখন উপন্যাস লিখাৰ প্ৰস্তাৱ দিয়ে এইদৰেই সৌমাৰ নন্দিনীৰ ৰচনাৰ সূত্ৰপাত ঘটে 

পটভূমি
চুতীয়া ৰজা ধীৰনাৰায়ণৰ দিনৰে পৰা সৌমাৰ নন্দিনীৰ কাহিনীভাগ আৰম্ভ হৈছে গ্ৰন্থখনত চুতীয়াসকলৰ শাসনকালৰ এছোৱা সময়ৰ বৰ্ণনা দাঙি ধৰা হৈছে সাধনীৰ দেশপ্ৰেম আৰু জাতিপ্ৰেমৰ ওপৰত আলোকপাত কৰাৰ লগতে সেই সময়ৰ চুতীয়া দেশ, শাসন-ব্যৱস্থা, সমাজ-ব্যৱস্থা, বিভিন্ন থলুৱা খাদ্যৰ প্ৰস্তুত প্ৰণালী, চুতীয়া ৰাজবংশৰ দ্বাৰা পালিত পূজা পদ্ধতি, ৰণ কৌশল, বিবাহ পদ্ধতি আৰু অন্যান্য লোকাচাৰৰ বিষয়েও উপন্যাসখনত সামৰি লোৱা হৈছে

লেখিকৰ চমু পৰিচয়

সৌমাৰ নন্দিনীৰ লেখিকা জুৰি শইকীয়া এগৰাকী সাংবাদিক, শিক্ষয়িত্ৰী আৰু লেখিকা 'সাঁজবাতি' আৰু 'ৰাধিকা' তেওঁৰ দ্বাৰা ৰচিত অন্য দুখন গ্ৰন্থ
তথ্য সংগ্ৰহ

শ্ৰেণী:অসমীয়া উপন্যাস
সৌম্য সৰকাৰ(; জন্ম ২৫ ফেব্ৰুৱাৰী ১৯৯৩) এজন বাংলাদেশী ক্ৰিকেটাৰ তেওঁ এজন বাওঁহতীয়া বেটছমেন আৰু সোঁহতীয়া মধ্যমীয়া-বেগী বলাৰ; যি মূলতঃ অপেনিং বেটছমেন হিচাপে পৰিচিত টি-২০ বিশ্বকাপৰ মেচত প্ৰথম অভাৰত ২ ছয় কৰা একমাত্ৰ বেটছমেন আৰু এদিনীয়া ইনিংছত বাংলাদেশৰ হৈ দ্বিতীয় সৰ্বাধিক ব্যক্তিগত ৰাণ সংগ্ৰহকাৰী বেটছমেন সৰকাৰে কুমিলা ৱাৰিয়ৰ্ছৰ হৈ বাংলাদেশ প্ৰিমিয়াৰ লীগ, খুলনা বিভাগ ৰাষ্ট্ৰীয় ক্ৰিকেট লীগ আৰু ঢাকা প্ৰিমিয়াৰ ডিভিজনত প্ৰাইম বেংক ক্ৰিকেট ক্লাববাংলাদেশ প্ৰিমিয়াৰ লীগ ড্ৰাফটত তেওঁক ঢাকা ডমিনেটৰছ দ্বাৰা ড্ৰাফট কৰা হৈছে তেওঁ ক্ৰিকেটৰ "পেৰিস্কোপ শ্বট"ৰ উদ্ভাৱক 

ব্যক্তিগত জীৱন
সৰকাৰৰ জন্ম হৈছিল সতখিৰা, বাংলাদেশৰ এটি বঙালী হিন্দু পৰিয়ালত তেওঁৰ নাম সৌম্য শান্তো সৰকাৰ আছিল যদিও পিছলৈ তেওঁৰ নামৰ পৰা শান্ত শব্দটো বাদ পৰিল ২০২০ চনৰ ২৭ ফেব্ৰুৱাৰীত সৰকাৰে দীৰ্ঘদিনীয়া প্ৰেমিকা প্ৰিয়ন্তী দেৱনাথ পূজাৰ সৈতে বিবাহপাশত আবদ্ধ হয়
আন্তঃৰাষ্ট্ৰীয় ক্ৰিকেট কেৰিয়াৰ
২০১৩ চনৰ নৱেম্বৰ মাহত সৰকাৰে নিউজিলেণ্ডৰ বিৰুদ্ধে এককালীন খেলৰ বাবে বাংলাদেশৰ টি-২০ দলত অন্তৰ্ভুক্ত হৈছিল যদিও চূড়ান্ত একাদশত স্থান নাপালে ২০১৪ চনত জিম্বাৱেৰ বিৰুদ্ধে বাংলাদেশৰ ঘৰুৱা শৃংখলাৰ বাবে সৰকাৰক দলত অন্তৰ্ভুক্ত কৰা হয় আৰু ২০১৪ চনৰ ১ ডিচেম্বৰত বাংলাদেশৰ হৈ এদিনীয়া আন্তঃৰাষ্ট্ৰীয় খেলৰ অভিষেক আৰম্ভ কৰে সৰকাৰে ২০১৫ ক্ৰিকেট বিশ্বকাপ বাংলাদেশক প্ৰতিনিধিত্ব কৰিছিল তেওঁ মহম্মদ কাইফ আৰু উমৰ আকমলৰ দৰে বিশ্বকাপৰ এখন খেলত সৰ্বাধিক কেচ ধৰাৰ অভিলেখ সৃষ্টি কৰে সৰকাৰে ২০১৫ চনৰ এপ্ৰিল মাহত বাংলাদেশৰ হৈ পাকিস্তানৰ বিৰুদ্ধে সুন্দৰ খেল প্ৰদৰ্শন কৰে তেওঁ ২০১৫ চনৰ এপ্ৰিল মাহত টেষ্টত পাকিস্তানৰ বিৰুদ্ধে ভাল খেল দেখুৱায় বাংলাদেশৰ ১০০ সংখ্যক টেষ্ট মেচতো সৰকাৰে খেলিছিল যত তেওঁলোকে নিজৰ ঘৰুৱা মাটিত শ্ৰীলংকাক পৰাস্ত কৰিছিল সেই ঐতিহাসিক টেষ্ট মেচখনত তেওঁ গুৰুত্বপূৰ্ণ ভূমিকা পালন কৰিছিল প্ৰথম ইনিংছত ৬১ ৰান সংগ্ৰহ কৰিছিল আৰু ৫টা কেচ ধৰিছিল যিটো বাংলাদেশৰ হৈ যিকোনো খেলুৱৈয়ে এখন টেষ্ট মেচত সৰ্বাধিক কেচ ধৰিছিল ২০১৯ চনত সৰকাৰে নিউজিলেণ্ডৰ বিৰুদ্ধে   ত প্ৰথম টেষ্ট শতক অৰ্জন কৰি তামিম ইকবালৰ সমান অভিলেখ কৰে ২০২১ চনৰ জুলাই মাহত জিম্বাবুৱেৰ বিৰুদ্ধে খেলা টি-২০ দলত তেওঁৰ নাম অন্তৰ্ভুক্ত কৰা হয় প্ৰথম টি-২০ এদিনীয়া ক্ৰিকেটত তেওঁ ১০০০ সংখ্যক টি-২০ ৰান সংগ্ৰহ কৰি ১০০০ টি-২০ ৰান কৰা মাত্ৰ পঞ্চমজন বাংলাদেশী বেটছমেন হিচাপে পৰিগণিত হয় ২০২১ চনৰ ছেপ্টেম্বৰ মাহত তেওঁক আইচিচি টি২০ পুৰুষ বিশ্বকাপ (2021  ' 20  ) বাংলাদেশ দলত তেওঁৰ নাম অন্তৰ্ভুক্ত কৰা হয় ২০২৩ চনৰ ডিচেম্বৰ মাহত নিউজিলেণ্ড ভ্ৰমণ সৰকাৰে সুন্দৰ খেল প্ৰদৰ্শন কৰে 

তথ্যসূত্ৰ

শ্ৰেণী:ক্ৰীড়াবিদ
শ্ৰেণী:বাংলাদেশৰ ব্যক্তি
সৌম্যা স্বামীনাথন (, জন্ম: ২ মে' ১৯৫৯) এগৰাকী ভাৰতীয় শিশুৰোগ বিশেষজ্ঞ চিকিৎসক আৰু যক্ষ্মা ৰোগৰ বিজ্ঞানী ২০১৭ চনৰ ৩ অক্টোবৰ তাৰিখে তেওঁ বিশ্ব স্বাস্থ্য সংস্থাৰ কাৰ্যসূচী সমূহৰ উপসঞ্চালক পদত নিযুক্তি লাভ কৰে ২০১৯ চনত ৭ মাৰ্চ তাৰিখে তেওঁ বিশ্ব স্বাস্থ্য সন্থাৰ মুখ্য বিজ্ঞানী পদত অধিষ্ঠিত হয় এই স্থান লাভ কৰা তেওঁ প্ৰথম গৰাকী ভাৰতীয়  ইয়াৰ আগতে তেওঁ ভাৰত চৰকাৰৰ স্বাস্থ্য আৰু পৰিয়াল কল্যাণ মন্ত্ৰণালয়ৰ সচিব হিচাপে কাৰ্যনিৰ্বাহ কৰিছিল তেওঁ ভাৰতীয় চিকিৎসা গৱেষণা পৰিষদৰ সঞ্চালক প্ৰধান হিচাপেও কাৰ্যনিৰ্বাহ কৰিছিল তেওঁ ভাৰতত সেউজ বিপ্লৱৰ জনক এম. এছ. স্বামীনাথনৰ দুহিতা

শিক্ষা
সৌম্যা স্বামীনাথনে পুনেৰ আৰ্মড ফৰ্্চেছ মেডিকেল কলেজৰ পৰা চিকিৎসা বিজ্ঞানৰ স্নাতক ডিগ্ৰী লাভ কৰিছিল তাৰপিছত তেওঁ নতুন দিল্লীৰ অখিল ভাৰতীয় আয়ুৰ্বিজ্ঞান প্ৰতিষ্ঠানৰৰ পৰা ডক্টৰ অফ মেডিচিন ডিগ্ৰী লাভ কৰে ইয়াৰ লগতে তেওঁ নেছনেল বৰ্ড অফ এক্সামিনেচনৰ ডিপ্লোমেট অফ নেছনেল বৰ্ড ইয়াৰ পিছত তেওঁ আমেৰিকা যুক্তৰাষ্ট্ৰলৈ যায় তাত তেওঁ লছ এঞ্জেলেছৰ ইউনিভাৰ্চিটি অফ ছাউথৰ্ন কেলিফোৰ্নিয়াৰ কেক স্কুলৰ অন্তৰ্গত চিল্ডৰেনছ হস্পিটেলত পিডিয়াট্ৰিক পুলমনলজি বিষয়ত পোষ্ট ডক্টৰেল মেডিকেল ফেল'শ্বিপ লাভ কৰিছিল তেওঁ এগৰাকী শিশুৰ শ্বাসতন্ত্ৰ বিষয়ক ৰোগৰ বিশেষজ্ঞ
ব্যক্তিগত জীৱন
সৌম্যা স্বামীনাথন ভাৰতত সেউজ বিপ্লৱৰ জনক এম. এছ. স্বামীনাথন আৰু শিক্ষাবিদ মীনা স্বামীনাথনৰ দুহিতা তেওঁৰ দুগৰাকী ভনীয়েক আছে তাৰে এগৰাকী মধুৰা স্বামীনাথন কলকাতাৰ ভাৰতীয় পৰিসংখ্যা প্ৰতিষ্ঠানৰ অৰ্থনীতি বিভাগৰ অধ্যাপক আৰু ভনীয়েক নৃত্য স্বামীনাথন ইষ্ট এঞ্জেলিয়া বিশ্ববিদ্যালয়ৰ "জেণ্ডাৰ এনালাইছিল" বিষয়ৰ জ্যেষ্ঠ প্ৰবক্তা

বঁটা আৰু সন্মান
সৌম্যা স্বামীনাথনে বহুতো ৰাষ্ট্ৰীয় আৰু আন্তঃৰাষ্ট্ৰীয় বঁটা লাভ কৰিবলৈ সক্ষম হৈছে ১৯৯৯ চনত তেওঁ নৱম ৰাষ্ট্ৰীয় শিশু শ্বাসতন্ত্ৰ অধিবেশনত তেওঁ শ্ৰেষ্ঠ গৱেষণা পত্ৰৰ বাবে ডাঃ কেয়া লাহিৰী সোণৰ পদক লাভ কৰিছিল ২০০৮ চনত তেওঁ ভাৰতীয় চিকিৎসা গৱেষণা পৰিষদৰ ক্ষণিকা অৰাচন বঁটা লাভ কৰিছিল ২০০৯ চনত তেওঁ আন্তৰ্জাতিক যক্ষ্মা আৰু হাওঁফাওঁৰ ৰোগৰ বিৰুদ্ধে সংঘৰ এইছআইভি শাখাৰ উপ-সভাপতি নিৰ্বাচিত হৈছিল ২০১১ চনত তেওঁ ইণ্ডিয়ান একাডেমী অফ পিডিয়াট্ৰিক্সৰ ফেল' নিৰ্বাচিত হৈছিল একেবছৰে তেওঁ ইণ্ডিয়ান এছচিয়েছন অফ এপ্লাইড মাইক্ৰবায়লজিষ্টৰ জীৱনজোৰা সাধনা বঁটা লাভ কৰিছিল ২০১২ চনত তেওঁ তামিলনাডু চৰকাৰৰ বিজ্ঞান আৰু প্ৰযুক্তিবিদ্যা বঁটা লাভ কৰিছিল একেবছৰে তেওঁ ভাৰতৰ নেছনেল একাডেমী অফ চাইন্সৰ ফেল' নিৰ্বাচিত হয় ২০১৩ চনত তেওঁ বেংগালুৰুৰ ইণ্ডিয়ান একাডেমী অফ চাইন্সৰ ফেল' আৰু ২০১৬ চনত নাইপাৰৰ অষ্ট্ৰযেনেকা গৱেষণা বঁটা লাভ কৰিছিল
তথ্য উৎস

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:ভাৰতীয় বিজ্ঞানী
শ্ৰেণী:চিকিৎসাবিদ
সৌৰ মা () হ'ল ভাৰতৰ বেয়াৰফুট কলেজত সৌৰ কাৰ্যসূচীৰ কাৰিকৰী বিদ্যাবিদ হিচাপে হাতে কামে প্ৰশিক্ষণ লোৱা বিভিন্ন দেশৰ মহিলাসকলক দিয়া মৰমতে দিয়া নাম আনুষ্ঠানিক শিক্ষা বা সাক্ষৰতা কম বা একেবাৰেই নথকা, সাধাৰণতে ৩৫ৰ পৰা ৫০ বছৰৰ ভিতৰত, সৰু লৰা-ছোৱালী নথকা, আৰু প্ৰায়ে দৰিদ্ৰ গ্ৰাম্য অঞ্চলৰ পৰা অহা এই মহিলাসকলে পূৰ্বতে বৈদ্যুতিক নোহোৱা গাঁৱত সৌৰ পেনেল আৰু সঁজুলিসমূহ একত্ৰিত, স্থাপন, মেৰামতি আৰু ৰক্ষণাবেক্ষণৰ কাম কৰে এই কাম কৰি মহিলাসকলে বহনক্ষম আয় লাভ কৰে আৰু পত্নী আৰু মাতৃৰ বাহিৰেও তেওঁলোকৰ সম্প্ৰদায়ত নতুন ভূমিকা লাভ কৰে, তেওঁলোকক কৰ্ম, শিক্ষা আৰু পাৰিবাৰিক জীৱনৰ বাবে পোহৰৰ নিৰাপদ, বহনক্ষম উৎসৰ সুবিধা প্ৰদান কৰি 

 পটভূমি 
১৯৯৭ চনত বাংকাৰ ৰয়ে ভাৰতত প্ৰতিষ্ঠা কৰা বেয়াৰফুট কলেজৰ অন্যতম লক্ষ্য হিচাপে নিৰক্ষৰ মহিলাসকলক শিক্ষিত কৰা ২০২৫ চনৰ আৰম্ভণিতে কলেজখনৰ সৌৰ কাৰ্যসূচীয়ে ৯৩খন দেশৰ ৩৫০০ গ্ৰাম্য মহিলাক প্ৰশিক্ষণ দিছিল, যাৰ ফলত পূৰ্বতকৈ ২৫ লাখ অধিক লোকে সৌৰশক্তিচালিত পোহৰৰ সুবিধা লাভ কৰিছিল

সৌৰ কাৰ্যসূচীত অংশগ্ৰহণ কৰা মহিলাসকলে, যিসকলে আগতেও যদি আচলতে ঘৰৰ পৰা বৰ বেছিকৈ ভ্ৰমণ কৰা নাই বা আঁতৰি গৈছে, তেওঁলোকে ছমাহৰ প্ৰশিক্ষণ পাঠ্যক্ৰমত অংশগ্ৰহণ কৰে যত তেওঁলোকে সৌৰ বিদ্যুৎকৰণ ব্যৱস্থা, যেনে এল ই ডি লেম্প, চাৰ্জ কণ্ট্ৰলাৰ, ঘৰুৱা পোহৰৰ ব্যৱস্থা আৰু সৌৰ বন্তি নিৰ্মাণ কৰিবলৈ শিকে এই কাৰ্যসূচীয়ে বহুতো ভিন্ন ব্যৱসায়িক অংশীদাৰিত্বৰ সৈতে সংযোগ স্থাপন কৰে যাতে মহিলাসকলে উভতি অহাৰ সময়ত স্থাপন কৰিব পৰাকৈ প্ৰয়োজনীয় হাৰ্ডৱেৰসমূহ তেওঁলোকৰ গাঁৱলৈ প্ৰেৰণ কৰিব পৰা যায়

যিহেতু মহিলাসকল শ্ৰেণীকোঠাত থকাত অভ্যস্ত আৰু তথাপিও বহুভাষিক, বহু-সাংস্কৃতিক শিক্ষণ গোটত নিজকে বিচাৰি পায়, সেয়েহে পাঠ্যক্ৰমসমূহে প্ৰযুক্তিৰ ৰহস্যমুক্ত কৰি প্ৰয়োজনীয় দক্ষতা প্ৰকাশ কৰিবলৈ ৰং, ছবি, ইংগিত, ব্যৱহাৰিক অভিজ্ঞতা আৰু সাংকেতিক ভাষাৰ দৰে পাঠদান পদ্ধতি ব্যৱহাৰ কৰে

 ভৌগোলিক বিস্তাৰ 
এতিয়া বহু দেশত সৌৰ মা আছে উদাহৰণস্বৰূপে জাঞ্জিবাৰত বেয়াৰফুট কলেজে ২০১৫ চনৰ পৰা ৬৫ গৰাকী মহিলাক সৌৰ অভিযান্ত্ৰিকতাৰ প্ৰশিক্ষণ দিছে তেওঁলোকে পাছলৈ প্ৰায় ৩০খন গাঁৱৰ প্ৰায় ১৮০০ ঘৰ বিদ্যুতৰ সৈতে সংযোগ কৰিছে মালাৱী, বটছৱানা, কেনিয়া আৰু তাঞ্জানিয়া 

আৰু সেনেগালত সৌৰ মা আছে  জৰ্ডানত ৰাফেয়া নামৰ বেদুইন সৌৰ মাক লৈ এখন ছবি নিৰ্মাণ কৰিছে প্ৰশান্ত মহাসাগৰীয় অঞ্চলৰ মহিলাসকলো সৌৰ মা হৈ পৰিছে নেপালতো সৌৰ মা আছে এতিয়া সমগ্ৰ ভাৰত, জাঞ্জিবাৰ, বুৰ্কিনা ফাসো, লাইবেৰিয়া, গুৱাটেমালা, ফিজি আৰু সেনেগালতো প্ৰশিক্ষণ কেন্দ্ৰ আছে যাতে কিছুমান মহিলাই প্ৰশিক্ষণ লাভ কৰিবলৈ কম দূৰলৈ যাব লগা হয়

সৌৰ মাতৃসকলক এতিয়া কেছ ষ্টাডি, প্ৰবন্ধ আৰু শিক্ষণ প্ৰকল্পত অন্তৰ্ভুক্ত কৰা হৈছে এইবোৰো গৱেষণাৰ বিষয় উদাহৰণস্বৰূপে, ছুইডেনৰ চেলমাৰ্ছ ইউনিভাৰ্চিটি অৱ টেকনলজিৰ গৱেষকসকলে, তেওঁলোকৰ কামৰ ওপৰত অধ্যয়ন কৰিছে তেওঁলোকে কয় যে সৌৰ কাৰ্যসূচীয়ে পিতৃতান্ত্ৰিক নীতি-নিয়মসমূহে নাৰীক জ্ঞানী আৰু দক্ষ ব্যক্তি হিচাপে তেওঁলোকৰ ক্ষমতাত যিদৰে ক্ষতি কৰে আৰু আনুষ্ঠানিক শিক্ষা নথকা লোকসকলে বিশেষজ্ঞ আৰু সম্প্ৰদায়ৰ নেতা হোৱাৰ ক্ষমতা থাকিব পাৰে বুলি দেখুৱাই কলংক আৰু সামাজিক বাধাসমূহ ভাঙি পেলায়" 

 তথ্যসূত্ৰ 

শ্ৰেণী:নাৰী
শ্ৰেণী:নাৰী শিক্ষা
নৱীকৰণযোগ্য অন্যতম শক্তি হৈছে সৌৰশক্তি, ইয়াৰ উৎস হৈছে সূৰ্য সূৰ্যৰ দ্বাৰা বিকিৰণ হোৱা ফটন কণাক () সৌৰকোষ নামৰ আৰ্হিৰ দ্বাৰা আবদ্ব কৰি নিৰ্দিষ্ট পদ্বতিৰে বিদ্যুৎ শক্তিলৈ ৰূপান্তৰ কৰা হয় এই পদ্বতিক বৰ্তমান বহুলভাবে  ,  ,   ,  ,   ইত্যাদি বিবিধ ক্ৰিয়াত ব্যৱহাৰ কৰা হয় ইয়াৰ উপৰিও দৈনন্দিন জীৱনত ব্যৱহৃত বিভিন্ন সা-সজুঁলিও এই পদ্বতিৰে প্ৰস্তুত কৰা হয়,যেনে সৌৰকুকাৰ, সৌৰচাকি, সৌৰলেম্প, সৌৰঘড়ী, সৌৰ এয়াৰ-কণ্ডিছনাৰ,সৌৰফেন,সৌৰগাড়ী,সৌৰ-চাৰ্জাৰ,সৌৰ-ষ্টিটলাইট,সৌৰফীৰ্জ ইত্যাদি বৰ্তমান কালত,সৌৰশক্তিৰ চাহিদা তথা ব্যৱহাৰ বিশ্বজুৰি দ্ৰুতগতিত বৃদ্বি পাইছে; আমেৰিকা যুক্তৰাষ্টই সৌৰশক্তিৰ পৰা বিদ্যুত উৎপাদনৰ ক্ষেত্ৰত পৃথিৱীৰ ভিতৰতে প্ৰথম স্থানত আছে ২০১৩ৰ ভিতৰত আমেৰিকাত ১০ গিগাৱাটৰ ফটভেলেটিক তথা 0.৫ ৰ বহুতো পাৱাৰ প্লেন্ত স্থাপন কৰা হয় জাপানেও ১৯৯০ ৰ পিছৰ পৰা সৌৰশক্তিৰ ক্ষেত্ৰত যথেষ্ট উদগতি লভিছে সৌৰশক্তিৰ ক্ষেত্ৰত দেশখন বিশ্বজুৰি তৃতীয় স্থানত আছে; তেওঁলোকৰ সৌৰশক্তিৰ প্ৰযুক্তিৰ দুটা ভাগ হল   আৰু   

২০০৬ বৰ্ষত    ৰ দ্বাৰা সৌৰশক্তিৰ প্ৰয়োজনীয়তাক আয়ত্ত কৰি ভালেমান পদক্ষেপ লোৱা হয় ইতিমধ্যে সৌৰশক্তিৰ উৎপাদন তথা গৱেষণাৰ বাৱে ভাৰততো যথেষ্ট পৰিমাণে অনুষ্ঠান গঢ়ি উঠিছে গুজৰাটে সৌৰশক্তিৰ ক্ষেত্ৰত যথেষ্ট সফলতা অৰ্জন কৰিছে ভাৰতৰ বহুতো পিছপৰা গাওঁক সৌৰ-বিদ্যুৰ দ্বাৰা আলোকিত কৰিবলৈ পদক্ষেপ লোৱা হৈছে    ৰ তত্ত্বাবধানত সৌৰশক্তিত চহকী ভাৰতৰ অন্যতম অঞ্চলবোৰ হল ৰাজস্থান, গুজৰাট, কৰ্ণাটক, কেৰালা, উত্তৰপ্ৰদেশ ইত্যাদি

ছলাৰ কুকিং আৰু সৌৰকুকাৰ
সৌৰ বা ছলাৰ কুকাৰ সমূহে প্ৰত্যক্ষভাবে সূৰ্যৰ তাপৰ সহায়ত ৰন্ধন কাৰ্য সম্পন্ন কৰে, নিৰ্মাণ অনুযায়ী বক্স-কুকাৰ,পেনেল-কুকাৰ আৰু প্ৰতিসৰিত কুকাৰ আদি বিভিন্ন প্ৰকাৰেৰে ভাগ কৰিব পাৰি কুকাৰসমূহ অপৰিবাহী পদাৰ্থৰে নিৰ্মাণ কৰা হয় লগতেই ট্ৰাৰ্নছপেৰেণ্ট পদাৰ্থ ব্যৱহাৰ কৰা হয় সৌৰকুকাৰ সৰ্বপ্ৰথমে    এ ১৭৬৭ খীষ্টাব্দত নিৰ্মাণ কৰি উলিয়ায়

বিল্ডিং হিটিং আৰু সৌৰগৃহ
সৌৰগৃহ হৈছে এক ধৰণৰ গৃহ,যাক নিদিষ্টধৰণেৰে নিৰ্মাণ কৰা হয় যাতে ই সৌৰশক্তি শোষণ কৰি ভিন্ন ভিন্ন কাৰ্যত প্ৰয়োজনীয় তাপ উৎপন্ন কৰিব পাৰে, এনে গৃহসমূহত তাপ পৰিবাহী সৰঞ্জামৰ সন্মুখত বিশিষ্ট বৰ্গৰ গ্লাছ ব্যৱহাৰ কৰা হয় বিল্ডিং হিটিংৰ বাৱে ঘৰৰ চালত সংগ্ৰাহক সমূহ স্থাপন কৰা হয়, এই সংগ্ৰাহক সমূহৰ বহিকক্ষবোৰ অপৰিবাহী পদাৰ্থেৰে নিৰ্মিত তথা তাপ শোষণৰ বাবে ধাতুৰ একোখনকৈ প্লেট থাকে ইহঁতে সূৰ্যৰ প্ৰখৰ তাপক শোষণ কৰে

শ্ৰেণী:বিদ্যুৎ শক্তি
শ্ৰেণী:শক্তি
শ্ৰেণী:নবীকৰণযোগ্য শক্তি
সৌৰভ চণ্ডীদাস গাংগুলী (, ) এজন ভাৰতীয় ক্ৰিকেটাৰ আৰু ভাৰতীয় জাতীয় ক্ৰিকেট দলৰ প্ৰাক্তন অধিনায়ক তেওঁক ভাৰতৰ সফলতম টেষ্ট ক্ৰিকেট অধিনায়ক বুলি বিবেচিত কৰা হৈছে গাংগুলীৰ অধিনায়কত্বত ভাৰতে ৪৯ টেষ্ট মেচৰ ভিতৰত ২১টা মেচত জয়লাভ কৰে ২০০৩ চনৰ ক্ৰিকেট বিশ্বকাপত তেওঁৰ অধিনায়কত্বত ভাৰত ফাইনেল খেলাৰ সুযোগ পাইছিল আন্তৰ্জাতিক ক্ৰিকেটত তেওঁ এজন বিখ্যাত ব্যক্তি আন্তৰ্জাতিক ক্ৰিকেটত গাংগুলীৰ ৰাণ সংখ্যা ১১হেজাৰতকৈ অধিক ২০০৮ চনৰ ৭ অক্টোবৰত তেঁও ঘোষণা কৰিছিল যে এই মাহৰ পৰা আৰম্ভ হোৱা টেষ্ট ক্ৰিকেট হ'ব তেঁওৰ জীৱনৰ অন্তিম ক্ৰিকেট সৌৰভ তেঁওৰ ককাইয়েকৰ সহায়ত ক্ৰিকেটত প্ৰতিষ্ঠিত হ'ব পাৰিছিল গাংগুলী প্ৰথমতে স্কুল আৰু ৰাজ্যৰ প্ৰতিনিধিত্বত ক্ৰিকেট খেলি সফলতা অৰ্জন কৰিছিল তেওঁৰ এই সফলতাৰ কাৰণে পৰৱৰ্তী সময়ত তেওঁ আন্তৰ্জাতিক ক্ৰিকেট খেলাৰ সুযোগ পাইছিল গাংগুলী ৩১১খন এদিনীয়া আন্তৰ্জাতিক ক্ৰিকেট মেচ খেলি সৰ্বমুঠ ১১৩৬৩ ৰান সংগ্ৰহ কৰিছিল তেঁও ১১৬টা টেষ্ট মেচ খেলি  মুঠ ৭২১২ ৰাণ সংগ্ৰহ কৰিবলৈ সক্ষম হৈছিল তেওঁ ভাৰতৰ নেতৃত্বত ১৪৬খন এদিনিয়া আন্তৰ্জাতিক মেচ খেলিছিল যাৰ মাজত ৭৬খন খেলত বিজয়ী হৈছিল গাংগুলী ভাল বেটছমেন আৰু লগতে মিডিয়াম পেচ বলাৰ আছিল এদিনীয়া আন্তৰ্জাতিক ক্ৰিকেট মেচত ১০০ আৰু টেষ্ট মেচত ৩২টা উইকেট সংগ্ৰহ কৰিছিল ২০০৮ চনত অষ্ট্ৰেলিয়াৰ বিৰুদ্ধে খেলাৰ পিছত তেওঁ ক্ৰিকেটৰ পৰা অৱসৰ গ্ৰহণ কৰে ২০০৮, ২০০৯, ২০১০ চনৰ আই,পি,এল খেলত কলকাতা নাইট ৰাইডাৰ্ছৰ দলত তেঁও অংশগ্ৰহণ কৰিছিল ২০০৮-১০ বৰ্ষত গাংগুলীয়ে এই দলটোৰ নেতৃত্ব দিছিল

জীৱনী
১৯৭২ চনৰ ৮ জুলাই তাৰিখে ভাৰতৰ পশ্চিম বংগৰ কলকাতাৰ বেহেলাত সৌৰভ গাংগুলীৰ জন্ম হয় তেঁওৰ পিতৃৰ নাম চণ্ডিদাস গঙ্গোপাধ্যায় আৰু মাতৃৰ নাম নিৰুপা গঙ্গোপাধ্যায়

অধিনায়কৰ পৰিসংখ্যা
 টেষ্ট মেছত অধিনায়কত্বৰ কেৰিয়াৰ স্থান  বৰ্ষ   খেল     জয়      পৰাজয়      টাই     ড্ৰঘৰুৱা খেলপথাৰত  ২০০০২০০৫  ২১  ১০  ৩  ০  ৮ বাহিৰা খেলপথাৰত  ২০০০২০০৫  ২৮  ১১  ১০  ০  ৭ মুঠ  ২০০০২০০৫  ৪৯  ২১  ১৩  ০ ১৫
 এদিনীয়া খেলত অধিনায়কত্বৰ পৰিসংখ্যা স্থান  বৰ্ষ   খেল    জয়    পৰাজয়    টাই    অমীমাংসিত ভাৰতৰ (ঘৰুৱা স্থান)ত  ২০০০২০০৫  ৩৬  ১৮  ১৮  ০  ০বাহিৰা খেলপথাৰত  ২০০০২০০৫  ৫১  ২৪  ২৪  ০  ৩ স্থানত  ১৯৯৯২০০৫  ৫৯  ৩৪  ২৩  ০  ২ সৰ্বমুঠ ১৯৯৯২০০৫  ১৪৬  ৭৬  ৬৫  ০  ৫
 অধিনায়ক হৈ থকাৰ সময়ছোৱাত কেৰিয়াৰৰ পৰিসংখা (টেষ্ট মেছত) স্থান  বৰ্ষ   খেল      ৰাণ     সৰ্ব্বোচ্চ ৰাণ      বেটিং গড়     ১০০     উইকেট            বলিং গড়     ৫ উইকেট    কেটছ      ষ্টাম্পিংঘৰুৱা খেলপথাৰত  ২০০০২০০৫  ২১  ৮৬৮  ১৩৬  ২৯.৯৩  ২  ৩  ১১৪  ৭৮.০০       ০  ২৪  ০বাহিৰা খেলপথাৰত  ২০০০২০০৫  ২৮  ১৬৯৩  ১৪৪  ৪৩.৪১  ৩  ২  ২৬৯  ১৯৩.০০  ০  ১৩  ০ সৰ্বমুঠ  ২০০০২০০৫  ৪৯  ২৫৬১  ১৪৪  ৩৭.৬৬  ৫  ৫  ২৬৯  ১২৪.০০  ০  ৩৭  ০
 অধিনায়ক হৈ থকাৰ সময়ছোৱাত কেৰিয়াৰৰ পৰিসংখা (এদিনীয়া খেলত) স্থান  বৰ্ষ    খেল      ৰাণ      সৰ্ব্বোচ্চ ৰাণ      বেটিং গড়    ১০০     উইকেট            বলিং গড়     ৫ উইকেট    কেটছ      ষ্টাম্পিংঘৰুৱা স্থানত  ২০০০২০০৫  ৩৬  ১৪৬৩  ১৪৪  ৪৩.০২  ২  ১৬  ৫৩৪  ৩০.৮৭  ১  ১৪  ০বাহিৰা খেলপথাৰত  ২০০০২০০৫  ৫১  ১৫৪৫  ১৩৫  ৩২.১৮  ২  ১৫  ৩২২  ৩৯.২৬  ০  ২৩  ০ স্থানত  ২০০০২০০৫  ৬০  ২০৯৬  ১৪১  ৪১.৯২  ৭  ১৫  ৩৩২  ৪৩.২০  ০  ২৪  ০ সৰ্বমুঠ  ২০০০২০০৫  ১৪৭  ৫১০৪  ১৪৪  ৩৮.৬৬  ১১  ৪৬  ৫৩৪  ৩৭.৬৩  ১  ৬১  ০

তথ্য সংগ্ৰহ

বাহ্যিক সংযোগ

 
 
   
    
    
  ' 

শ্ৰেণী:ভাৰতীয় ক্ৰিকেটাৰ
শ্ৰেণী:জীৱিত ব্যক্তি
শ্ৰেণী:অৰ্জুন বঁটা বিজয়ী
শ্ৰেণী:ক্ৰিকেটাৰ
ড সৌৰভ সুমন () এগৰাকী ভাৰতীয় কৃষি গৱেষক তেওঁক নাৰী শক্তি সন্মানেৰে সন্মানিত কৰা হৈছে ৷ তেওঁ এন জি অ'ৰ জড়িয়তে বিহাৰৰ নাৰীসকলক সবলীকৰণৰ বাবে নেতৃত্ব দি আহিছে মহিষাসুৰ শ্বহীদ দিৱস উদযাপনৰ আয়োজনতো তেওঁ জড়িত হৈ আছে

 জীৱন 
সুমনে বিহাৰৰ কুশৱাহা ( কোয়েৰী ) পৰিয়াল এটাত জন্মগ্ৰহণ কৰিছিল, অৱশ্যে তেওঁ দলিত পৰিয়াল এটাতহে ডাঙৰ-দীঘল হৈছিল ১৯৮০ চনত তেওঁৰ পিতৃ কামেশ্বৰ সিং মাহটোক হত্যাৰ অপৰাধত গ্ৰেপ্তাৰ কৰি মৃত্যুদণ্ডৰ শাস্তি প্ৰদান কৰা হয় 
আলিগড় মুছলিম বিশ্ববিদ্যালয়ত ,  (16  2016). "'' '    ".  .      6  2020.  6  2020. "      ()                     ,     .        ." অধ্যয়ন কৰি কৃষি বিজ্ঞান অধ্যয়ন কৰিছিল যদিও পিছলৈ তেওঁ সামাজিক কামৰ লগত জড়িত হোৱাৰ সিদ্ধান্ত লয় 

সুমন এন জি অ বিহাৰ সেৱা সংস্থাৰ সম্পাদক হৈছিল সংগঠনটোৱে নৱাদা চহৰৰ আশে-পাশে থকা বিক্ষিপ্ততাৰ ওপৰত নিজৰ কাম কেন্দ্ৰীভূত কৰে যদিও তেওঁলোকে বিহাৰৰ প্ৰতিও আগ্ৰহ প্ৰকাশ কৰে তেওঁৰ নেতৃত্বত বিহাৰ সেৱা সংস্থাই মহিলাসকলৰ বাবে তথ্য প্ৰযুক্তি আৰু মোবাইল ফোন বিষয়ৰ পাঠ্যক্ৰমৰ আয়োজন কৰে আৰু ভাৰতীয় মহাকাশ গৱেষণা সংস্থা (ইছৰো)ৰ বাবে মহিলাসকলে কৃষি গৱেষণাত অংশগ্ৰহণ কৰাৰ ব্যৱস্থা কৰে 

মহিষাসুৰ শ্বহীদ দিৱস ,  (16  2016). "'' '    ".  .      6  2020.  6  2020. "      ()                     ,     .        ." এটা বিতৰ্কিত উদযাপনৰ আয়োজনতো তেওঁ জড়িত হৈছিল  

২০১৬ চনত সুমনক নতুন দিল্লীত ভাৰতৰ মহিলাৰ বাবে আগবঢ়োৱা সৰ্বোচ্চ বঁটা নাৰী শক্তিৰ পুৰস্কাৰ প্ৰদান কৰা হয় সভাপতি প্ৰণৱ মুখাৰ্জীয়ে ৰাষ্ট্ৰপতি ভৱনত ( ৰাষ্ট্ৰপতি ভৱন ) এই বঁটা প্ৰদান কৰে   মহিলা আৰু শিশু উন্নয়ন মন্ত্ৰালয়ে আয়োজন কৰা এই অনুষ্ঠানত ডব্লিউ ডি চিৰ মন্ত্ৰী মানেকা গান্ধীৰ লগতে প্ৰধানমন্ত্ৰী নৰেন্দ্ৰ মোডীয়ো উপস্থিত আছিল ৷ ,  (16  2016). "'' '    ".  .      6  2020.  6  2020. "      ()                     ,     .        ."

২০১৮ চনত লোকান আৰজেডিৰ নেতা কৈলাশ পাছৱানক হত্যা কৰা লোকসকলে চুমনক হত্যাকাণ্ড সংঘটিত কৰিবলৈ ধন দিয়া ব্যক্তি বুলি অভিযোগ উত্থাপন কৰিছিল অৱশ্যে কোনো প্ৰমাণৰ উল্লেখ কৰা হোৱা নাছিল ,   (14  2018). "                ' ".    .      6  2020.  9  2022. সুমনে নিজকে আদালতৰ ওচৰত আত্মসমৰ্পণ কৰি কৈছিল যে তেওঁক দোষী সাজিবলৈ পৰিকল্পনা কৰা হৈছে তেওঁ এই লোকসকলক পাছৱানক হত্যা কৰিবলৈ কোনোধৰণৰ মাটি আৰু ধন দিয়া নাই 

 তথ্যসূত্ৰসমূহ 

শ্ৰেণী:জীৱিত ব্যক্তি
শ্ৰেণী:নাৰী শক্তি পুৰস্কাৰ বিজয়ী
সৌৰাষ্ট্ৰ লিপি হৈছে তামিলনাডুৰ সৌৰাষ্ট্ৰীয়সকলে সৌৰাষ্ট্ৰ ভাষা লিখিবলৈ ব্যৱহাৰ কৰা একপ্ৰকাৰৰ আবুগিদা লিপি ৷ এই লিপি ব্ৰাহ্মীয় মূলৰ যদিও ইয়াৰ সঠিক ব্যুৎপত্তিৰ বিষয়ে জনা নাযায়, যিটো পিছলৈ টিএমআৰম ৰায়ে সংস্কাৰ আৰু প্ৰামাণিককৰণ কৰে ইয়াৰ ব্যৱহাৰ হ্ৰাস পাইছে, আৰু এতিয়া তামিল আৰু লেটিন লিপি অধিক ব্যৱহাৰ কৰা হৈছে "   :     ,         ".  2020-07-01. " - ". ...  2020-07-01.

বৰ্ণমালা

 স্বৰবৰ্ণ 



 ব্যঞ্জনবৰ্ণ 



 সংযুক্ত বৰ্ণ



 সংখ্যা 



তথ্যসূত্ৰ

শ্ৰেণী: লিপি
স্কটীয় গাৰ্লিক ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ স্কটীয় গাৰ্লিক ভাষাৰ সংস্কৰণ এই সংস্কৰণ আৰম্ভ হৈছিল ২০০৪ চনত ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান  টা প্ৰবন্ধ আছে

তথ্যসূত্ৰ

শ্ৰেণী:ৱিকিপিডিয়াসমূহ
শ্ৰেণী:স্কটলেণ্ড
স্কটীয় ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ স্কটীয় সংস্কৰণ ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান   প্ৰবন্ধ আছে
পৰিসংখ্যা
 চনত স্কটীয় ৱিকিপিডিয়াৰ   টা প্ৰবন্ধ,  গৰাকী সম্পাদক,  গৰাকী প্ৰশাসক  আৰু  টা ফাইল আছে মুঠ সম্পাদনা সংখ্যা  পৰিসংখ্যা

বাহ্যিক সংযোগ

স্কটছ ভাষা

তথ্য সংগ্ৰহ

শ্ৰেণী:ৱিকিপিডিয়াসমূহ
শ্ৰেণী:স্কটলেণ্ড
স্কন্দমাতা () হৈছে হিন্দু দেৱী পাৰ্বতীৰ পঞ্চম ৰূপ তেওঁৰ নামটো 'স্কন্দ'ৰ পৰা আহিছে যুদ্ধদেৱতা কাৰ্তিকৰ ই এক বিকল্প নাম, আৰু মাতা শব্দৰ অৰ্থ মাতৃ নৱদুৰ্গাৰ এগৰাকী হিচাপে নৱৰাত্ৰিৰ পঞ্চম দিনা স্কন্দমাতাৰ পূজা অনুষ্ঠিত হয় দেৱীৰ অৱস্থান বিশুদ্ধ চক্ৰ 
চিত্ৰায়ন
স্কন্দমাতাৰ হাত চাৰিখন, তিনিচকুৰ গৰাকী দেৱীৰ বাহন সিংহ  তেওঁৰ এখন হাত অভয়মুদ্ৰা ভংগীমাৰে দেখুওৱা হয় আৰু আন এখন হাত নৱজাত পুত্ৰ স্কন্দক কোলাত ধৰি ৰাখিবলৈ ব্যৱহাৰ কৰে দেৱীৰ বাকী দুখন হাতত সাধাৰণতে পদুমফুল থাকে দেৱীৰ দেহ পাতল বৰণৰ দেৱীক প্ৰায়ে পদুমৰ ওপৰত বহি থকা দেখুওৱা হয় বাবে তেওঁক কেতিয়াবা পদ্মাসনী বুলিও কোৱা হয় 
বিশেষত্ব
ভক্ত সকলে বিশ্বাস কৰে যে তেওঁ ভক্তসকলক বিপদৰ পৰা পৰিত্ৰাণ কৰে, শক্তি, সমৃদ্ধি আৰু ঐশ্বৰ্য প্ৰদান কৰে দেৱীয়ে নিৰক্ষৰ লোকক জ্ঞান প্ৰদান কৰিব পাৰে নিস্বাৰ্থভাৱে দেৱীৰ প্ৰতি সমৰ্পিত ভক্তই তেওঁৰ জীৱনত সকলো সফলতা আৰু ভাণ্ডাৰ প্ৰাপ্ত কৰে দেৱীক উপাসনা কৰোঁতে, ভক্তৰ নিজ ইন্দ্ৰিয় আৰু মনৰ ওপৰত পৰম নিয়ন্ত্ৰণ থাকিব লাগে তেওঁৰ উপাসনা দ্বি আশীৰ্বাদ যুক্ত যেতিয়া ভক্তই দেৱীক উপাসনা কৰে, দেৱীৰ কোলাত থকা পুত্ৰ স্কন্দ স্বয়ংক্ৰিয়ভাৱে পূজিত হয় 

ভোগ
মন্ত্ৰোচ্চাৰণ কৰি দেৱীক প্ৰসাদ হিচাপে কল আগবঢ়োৱা হয়, পিছত ব্ৰাহ্মণসকলৰ মাজত এই কল বিতৰণ কৰা হয় দেৱী উপাসনাৰ সময়ত ফল, মিঠাই, ফুল, চাউল আৰু পানী আগবঢ়োৱা হয় ৰঙা ৰঙৰ ফুল তেওঁৰ প্ৰিয় বুলি বিশ্বাস প্ৰচলিত

কাৰ্ত্তিকৰে সম্পৰ্ক
সুৰাপদমন আৰু তাৰকাসুৰৰ নেতৃত্বত থকা ৰাক্ষস (অসুৰ)ৰ দ্বাৰা দেৱতাসকলৰ ওপৰত চলোৱা যুদ্ধৰ বাবে ভয় আৰু হতাশাৰ সৈতে যুঁজি থকা দেৱতা সকলে সহায়ৰ বাবে ভগৱান বিষ্ণুৰ কাষ চাপিছিল কেৱল শিৱ আৰু দেৱী পাৰ্বতীৰ সন্তানেহে ধ্বংসৰ অন্ত পেলাব পাৰিব বুলি আশীৰ্বাদ প্ৰাপ্ত অসুৰৰ বিনাশ এনেয়ে সম্ভৱ নাছিল তীব্ৰ তপস্যাৰ অন্তত দেৱী চন্দ্ৰঘণ্টা ভগৱান শিৱৰ সৈতে বিবাহ পাশত আৱদ্ধ হয় এইদৰে শিৱ-পাৰ্বতীৰ মিলনৰ ফলত সৃষ্টি হোৱা জ্বলন্ত তেজ কঢ়িয়াই অনাৰ প্ৰয়োজন আছিল আৰু অগ্নি দেৱৰ বাবে এই বীজৰ উৰ্জা অসহনীয় আছিল, সেয়েহে এই তেজ চাৰাভানা হ্ৰদলৈ কঢ়িয়াই নিবলৈ দেৱী গংগাক দায়িত্ব প্ৰদান কৰা হৈছিল

দেৱী পাৰ্বতীয়ে জ্বলন্ত তেজ প্ৰতিপালন কৰিবলৈ জলাশয়ৰ ৰূপ লয় এই তেজৰ পৰা কাৰ্ত্তিকৰ জন্ম হয় তেওঁ ডাঙৰ হৈ এজন সুন্দৰ, বুদ্ধিমান আৰু শক্তিশালী যুৱক হিচাপে অসুৰসকলক পৰাস্ত কৰিবলৈ সেনাবাহিনীক সেনাধ্যক্ষ হিচাপে নেতৃত্ব দিয়ে মা স্কন্দমাতাক এনেদৰে এজন সৰ্বাধিক প্ৰতিভাশালী শিশুৰ মাতৃ হিচাপে পূজা কৰা হয়

মন্ত্ৰ
   :
ওঁ দেৱী স্কন্দমাতায়ে নমঃ

ধ্যান মন্ত্ৰ:
  .     
সিংহাসনগত নিত্যম পদ্মশ্ৰীতকাৰদব্য, শুভাদাস্তু সদা দেৱী স্কন্দমাতা যশস্বিনী

তথ্যসূত্ৰ

শ্ৰেণী:হিন্দু দেৱী
স্কাংক এইপ (ইংৰাজী:  ) আমেৰিকাৰ দক্ষিণ-পূব অংশৰ অৰণ্য আৰু জলাশয় বিশেষকৈ ফ্ল'ৰিডাত বাস কৰে বুলি বিশ্বাস কৰা এবিধ কিংবদন্তিমূলক জীৱ ইয়াক প্ৰায়ে উত্তৰ আমেৰিকাৰ জনপ্ৰিয় সংস্কৃতিৰ বিশিষ্ট বিষয় বিগফুটৰ "সম্পৰ্কীয় ভাতৃ"ৰ সৈতে তুলনা কৰা হয় নাইবা সমাৰ্থক হিচাপে ব্যৱহাৰ কৰা হয় 2020, .17

স্কাংক এইপৰ অস্তিত্ব প্ৰমাণ কৰাৰ প্ৰয়াসত বহুতো সন্দেহজনক প্ৰবন্ধ উপস্থাপন কৰা হৈছে৷ আখ্যানমূলক দৃশ্য, বিতৰ্কিত ছবি, অডিঅ' আৰু ভিডিঅ' ৰেকৰ্ডিং, আৰু বৃহৎ ভৰিৰ ছাপ আদি এনে তথ্যৰ উদাহৰণ মূলসুঁতিৰ বিজ্ঞানীসকলৰ অধিকাংশই ঐতিহাসিকভাৱে স্কাংক এইপৰ অস্তিত্বক বিশ্বাস নকৰে, ইয়াক জীৱিত প্ৰাণীৰ পৰিৱৰ্তে লোককথা, ভুল চিনাক্তকৰণ আৰু প্ৰৱঞ্চনাৰ সংমিশ্ৰণৰ ফল বুলি বিবেচনা কৰে স্কাংক এইপে দক্ষিণ আমেৰিকা বিশেষকৈ ফ্ল'ৰিডাৰ জনপ্ৰিয় সংস্কৃতিতো স্থান লাভ কৰিছে

বিৱৰণ
স্কাংক এইপক সাধাৰণতে দ্বিপদী মানুহ বা বান্দৰৰ দৰে জীৱ বুলি বৰ্ণনা কৰা হয়, প্ৰায় ১.৫২.১ মিটাৰ (৫৭ ফুট) ওখ আৰু ৰঙা-বাদামী ৰঙৰ চেপেটা চুলিৰে আবৃত উত্তৰ আমেৰিকা আৰু কানাডাৰ বিগফুটৰ পৰম্পৰাগত বৰ্ণনাৰ তুলনাত স্কাংক এইপৰ আকাৰ প্ৰায়ে সৰু বুলি কোৱা হয় ইয়াৰ দুৰ্গন্ধৰ বাবে ইয়াৰ নামকৰণ কৰা হৈছে, প্ৰায়ে ইয়াক স্কাংক নামৰ এটা প্ৰাণীৰ দৰে বুলি বৰ্ণনা কৰা হয়

তথ্য সংগ্ৰহ

শ্ৰেণী:কিংবদন্তিমূলক জীৱ
স্কাইপ (; ) হ'ল ভি অ আই পি (ভইচ অভাৰ আই পি) সঁজুলি যিয়ে দুটা ভইছ চেনেলৰ মাজত সংযোগ স্থাপন কৰে৷ স্কাইপ যি কোনো ব্যক্তিয়ে ডাউন ল'ড কৰি নিজৰ কম্পিউটাৰত স্থাপন কৰিব পাৰে, আৰু তেওঁলোকে কম্পিউটাৰটো এটা ফোনৰ দৰে ব্যৱহাৰ কৰিব পাৰে৷ এটা নেটৱৰ্কত থকা এজন স্কাইপ ব্যৱহাৰকাৰীয়ে আন এজন স্কাইপ ব্যৱহাৰকাৰীলৈ বিনামূল্যে কথা বাতা পাতিব পাৰে৷ বতমানলৈকে স্কাইপ ব্যৱহাৰকাৰীৰ সংখ্যা এক নিযুত ৰ সীমা অতিক্ৰম কৰিছে৷ স্কাইপে দূৰণিৰ ফোনসমূহ অতি কম মূল্যত আৰু উন্নত মানৰ যোগান ধৰে৷ স্কাইপৰ জৰিয়তে আমি ফোন কলসমূহ প্ৰয়োজন অনুসাৰে সংৰক্ষন কৰিব পাৰো ও কেবাজনৰ কথা আমি একে সময়ত পাতিব পাৰোঁ৷

তথ্যসূত্ৰ

বাহ্যিক সংযোগ
 আধিকাৰিক ৱেবছাইট
        
       --  
 ",  ,   100    "  ,    , 9  2010

        
শ্ৰেণী:যোগাযোগ ছফ্ট্ৱেৰ
স্কাৰলেট ৱিচ্ছ (ৱাণ্ডা মেক্সিমফ) ( মাৰ্ভেল কমিক্সে প্ৰকাশ কৰা আমেৰিকাৰ কমিক্সত দেখা পোৱা এটা কাল্পনিক চৰিত্ৰ লেখক ষ্টেন লী আৰু শিল্পী জেক কাৰ্বিয়ে এই চৰিত্ৰটো সৃষ্টি কৰিছিল ১৯৬৪ চনৰ মাৰ্চত কমিক বুকছৰ ৰূপালী যুগৰ দ্য এক্স-মেন ৪-ত চৰিত্ৰটোৱে প্ৰথমবাৰলৈ ভূমুকি মাৰে মূলতঃ সম্ভাৱনা সলনি কৰাৰ ক্ষমতা থকা বুলি গণ্য কৰা স্কাৰলেট ৱিচ্ছক ১৯৮০ চনৰ পৰা এগৰাকী শক্তিশালী যাদুকৰী হিচাপে চিত্ৰিত কৰা হৈছে আৰু পিছলৈ কোৱা হৈছে যে তেওঁ বাস্তৱক সলনি কৰিব পৰাকৈ যথেষ্ট শক্তিশালী কমিক বুক ইতিহাসৰ সিংহভাগতে তেওঁক এগৰাকী মিউটেণ্ট হিচাপে চিত্ৰিত কৰা হৈছ মিউটেণ্ট হৈছে এক কাল্পনিক উপপ্ৰজাতি যি অতিমানৱীয় ক্ষমতা আৰু বৈশিষ্ট্য প্ৰদান কৰা "এক্স-জিন"ৰ সৈতে জন্মগ্ৰহণ কৰে ২০১৫ চনৰ এটা কাহিনীৰ জৰিয়তে এই কথাৰ সংশোধন কৰি প্ৰতিষ্ঠা কৰা হৈছিল যে তেওঁৰ অতিমানৱীয় বৈশিষ্ট্যসমূহ হাই ইভলিউচনেৰীয়ে সৰুতে কৰা পৰীক্ষা-নিৰীক্ষাৰ ফল

স্কাৰলেট ৱিচ্ছক প্ৰথমে তেওঁৰ যমজ ভাতৃ পিয়েট্ৰ' মেক্সিমফ বা কুইকচিলভাৰৰ সৈতে এগৰাকী অনিচ্ছুক ছুপাৰভিলেইন হিচাপে চিত্ৰিত কৰা হৈছে দুয়োজনেই ব্ৰাদাৰহুড অৱ মিউটেণ্টছৰ প্ৰতিষ্ঠাপক সদস্য আত্মপ্ৰকাশৰ এবছৰৰ পিছত তেওঁ এভেঞ্জাৰছৰ ছুপাৰহিৰো দলত যোগদান কৰে আৰু তেতিয়াৰ পৰাই তেওঁক প্ৰায়ে সেই দল বা আনুষংগিক দলৰ নিয়মীয়া সদস্য হিচাপে চিত্ৰিত কৰা হয় (যেনে ৱেষ্ট ক'ষ্ট এভেঞ্জাৰছ আৰু ফৰ্চ ৱৰ্কছ) ১৯৭৫ চনত তেওঁ নিজৰ দলৰ এণ্ড্ৰইড দলৰ সতীৰ্থ ভিজনক বিয়া কৰায় আৰু পিছলৈ ধাৰলৈ লোৱা যাদুকৰী শক্তি ব্যৱহাৰ কৰি নিজকে গৰ্ভৱতী কৰে ফলত যমজ পুত্ৰ উইলিয়াম ("বিলি") আৰু থমাছৰ (টমী) জন্ম হয় ১৯৮৯ চনৰ কাহিনীসমূহত টমী আৰু বিলি অস্তিত্বৰ পৰা নোহোৱা হৈ যায় (পিছলৈ তেওঁলোকে উইকান আৰু স্পীড নামৰ নায়ক হিচাপে পুনৰ আবিৰ্ভাৱ হয়) আৰু ভিজনৰ আৱেগ-অনুভূতি নোহোৱা হয় ইয়াৰ ফলত তেওঁ আৰু ৱাণ্ডাৰ বিবাহ বাতিল হয় 

চৰিত্ৰটোৰ পূৰ্বৰ কাহিনী আৰু পিতৃ-মাতৃ পৰিচয় একাধিকবাৰ সলনি হৈছে ১৯৬০ চনৰ সময়ছোৱাত তেওঁ আৰু কুইকচিলভাৰ দুজন মানৱ ৰোমানী পিতৃ-মাতৃ জাংগো আৰু মাৰিয়া মেক্সিমফৰ মিউটেণ্ট যমজ সন্তান বুলি কোৱা হয় পিছলৈ কোৱা হয় যে শিশুকেইটাক দত্তক হিচাপে লোৱা হৈছিল যাক হাই ইভলিউচনেৰী নামৰ জিনীয় বিজ্ঞানীয়ে মেক্সিমফ পৰিয়ালক দিছিল আৰু ইয়াৰ ফলত তেওঁলোকৰ প্ৰকৃত পিতৃ-মাতৃৰ বিষয়ে এক ৰহস্যৰ সৃষ্টি হৈছিল ১৯৭৪ চনত কোৱা হয় যে তেওঁলোকৰ পিতৃ-মাতৃ হৈছে সোণালী যুগৰ নায়ক বব ফ্ৰেংকহুইজাৰ আৰু মেডেলিন জয়ছ ফ্ৰেংকমিছ আমেৰিকা তাৰ পিছত ৱাণ্ডাই নিজকে কিছুদিনৰ বাবে ৱাণ্ডা ফ্ৰেংক বুলি উল্লেখ কৰে ১৯৮২ চনত মেগনেট' এই সিদ্ধান্তত উপনীত হয় যে তেওঁ ৱাণ্ডা আৰু পিয়েট্ৰৰ পিতৃ ২০১৪ চনত  ক্ৰছঅভাৰত প্ৰকাশ পাইছিল যে পিয়েট্ৰ আৰু ৱাণ্ডাৰ মেগনেটৰ সৈতে সম্পৰ্ক নাই ২০১৫ চনত যমজ সন্তান দুটাই আৱিষ্কাৰ কৰে যে তেওঁলোক মিউটেণ্ট নহয় আৰু তেওঁলোকৰ অতিমানৱীয় বৈশিষ্ট্যসমূহ হাই ইভলিউচনেৰীৰ পৰীক্ষাৰ ফল ২০১৫২০১৭ চনৰ স্কাৰলেট ৱিচ্ছ ছিৰিজত প্ৰকাশ পাইছে যে ৱাণ্ডা আৰু পিয়েট্ৰৰ দত্তক পিতৃ-মাতৃ জাংগো আৰু মাৰিয়া মেক্সিমফ জৈৱিকভাৱে তেওঁলোকৰ খুড়ায়েক আৰু খুড়ীয়েক তেওঁলোকৰ প্ৰকৃত মাতৃ নাটালিয়া মেক্সিমফ হৈছে স্কাৰলেট ৱাৰলকৰ জীয়ৰী, এগৰাকী যাদুকৰী তথা পূৰ্বৰ স্কাৰলেট ৱিচ্ছ 

২০১৪ চনৰ পৰা এলিজাবেথ অলচেনে মাৰ্ভেল চিনেমেটিক ইউনিভাৰ্ছত ৱাণ্ডা মেক্সিমফৰ চৰিত্ৰত অভিনয় কৰি আহিছে

তথ্য সংগ্ৰহ

শ্ৰেণী:মাৰ্ভেল কমিক্সৰ চৰিত্ৰ
স্কাৰ্ভী ভিটামিন চি-ৰ অভাৱত হোৱা এক ৰোগ দুৰ্বলতা, ভাগৰ লগা আৰু হাত-ভৰিৰ বিষ এই ৰোগৰ প্ৰাৰম্ভিক লক্ষণ চিকিৎসাৰ অবিহনে লোহিত ৰক্ত কণিকাৰ সংখ্যা কমা, দাঁতৰ আলুৰ ৰোগ, চুলিৰ গুণাগুণ সলনি আৰু ছালৰ পৰা ৰক্তপাত হ'ব পাৰ ৰোগ বাঢ়ি গ'লে ঘাঁ সোনকালে নুশুকুৱা, ব্যক্তিত্বৰ সলনিৰ দেখা যোৱাৰ লগতে সংক্ৰমণ বা ৰক্তপাতৰ ফলত শেষত মৃত্যু পৰ্যন্ত হ'ব পাৰে

খাদ্যত ভিটামিন চি-ৰ অভাৱতে স্কাৰ্ভী ৰোগ হয় অতি কমেও এমাহলৈ খাদ্যপ্ৰাণ গ-ৰ অভাৱ ঘটিলে লক্ষণ দেখা যায় আজিকালি এই ৰোগ মানসিক ৰোগী, অস্বাভাৱিক খাদ্যাভ্যাস, সুৰাসক্ততা আৰু অকলে থকা বয়সীয়াল লোকৰ ক্ষেত্ৰতহে বেছিকৈ পোৱা যায় আন কাৰকৰ ভিতৰত আছে অন্ত্ৰৰ অশোষণ ( ) আৰু ডায়েলাইছিছ মানুহ আৰু আন কিছুমান প্ৰাণীৰ বাবে ক'লাজেন তৈয়াৰ কৰিবলৈ খাদ্যত ভিটামিন চি-ৰ প্ৰয়োজন দৈহিক লক্ষণ, এক্স ৰে' আৰু চিকিৎসাৰ পাছত অৱস্থাৰ উন্নতি হোৱাকৈ চাই ৰোগ নিৰ্ণয় কৰা হয়

ভিটামিন চি ঔষধ মুখেৰে খাই ইয়াৰ চিকিৎসা কৰা হয় কেইদিনমানৰ পছতে লক্ষণৰ উন্নতি দেখা যায় আৰু কেইসপ্তাহমানৰ ভিতৰত সম্পূৰ্ণ আৰোগ্য লাভ হয় ভিটামিন চি থকা খাদ্যৰ ভিতৰত টেঙা ফল-মূল, বিলাহী আৰু আলুৰ দৰে শাক-পাছলি প্ৰধান খাদ্য ৰান্ধিলে সাধাৰণতে ভিটামিন চি-ৰ পৰিমাণ কমি আহে

বৰ্তমান কালত ভাৰ্ভী দুৰ্লভ উন্নয়নশীল দেশবোৰত পুষ্টিহীনতাৰ লগত সচৰাচৰ স্কাৰ্ভী দেখা যায় শৰৰ্নাৰ্থীসকলৰ মাজত স্কাৰ্ভীৰ হাৰ ৫ৰ পৰা ৪৫ প্ৰাচীন ইজীপ্টৰ সময়তে প্ৰথমে স্কাৰ্ভীৰ বিৱৰণ পোৱা যায় দীৰ্ঘ দূৰত্বৰ সাগৰ যাত্ৰাত স্কাৰ্ভীয়ে আহুকালৰ সৃষ্টি কৰিছিল অনুমান কৰা হয় যে জলপথৰ যুগত (  ) যিকোনো যাত্ৰাত প্ৰায় ৫০ নাবিকৰ স্কাৰ্ভীত মৃত্যূ হৈছিল ১৭৫৩ চনত স্কটিছ শল্য চিকিৎসক জে'মছ লিণ্ডে স্কাৰ্ভীক টেঙা ফল-মূলেৰে ভাল কৰিব পাৰি বুলি প্ৰমাণ কৰে কিন্তু ১৭৯৫ চনমানতহে স্বাস্থ্য সংস্কাৰক গিলবাৰ্ট ব্লেন আৰু আনসকলে নাবিকক নিয়মিত নেমু ৰস খুৱাবলৈ ব্ৰিটিছ ৰাজকীয় নৌবাহিনীক সৈমান কৰে

 তথ্যসূত্ৰ 

 অতিৰিক্ত পঠন 

 
 
 

 বাহ্যিক সংযোগ 
 

শ্ৰেণী:খাদ্যপ্ৰাণৰ অভাৱত হোৱা ৰোগ
স্কুল মাষ্টাৰ  () ১৯৫৮ চনৰ বি.আৰ. পন্থুলু প্ৰযোজিত আৰু পৰিচালিত এখন ভাৰতীয় কানাড়া ভাষাৰ এখন ছবি ইয়াত পন্থুলুৱে মুখ্য ভূমিকাত অভিনয় কৰিছে অন্য গুৰুত্বপূৰ্ণ চৰিত্ৰত অভিনয় কৰিছে ডিক্কি মাধৱ ৰাও, এম ভি ৰাজাম্মা, উদয়কুমাৰ, শিৱাজী গণেশন, মিথুন গণেশন আৰু বি সৰোজা দেৱীয়ে এইখনেই আছিল ৰূপালী জয়ন্তী উৎযাপন কৰা প্ৰথম কানাড়া ছবি ছবিখনত গেভাকালাৰত চিনেমাটগ্ৰাফাৰ ডব্লিউ আৰ চুব্বা ৰাৱে চিত্ৰগ্ৰহণ কৰা শিশু নৃত্য-নাটিকা এখন প্ৰদৰ্শিত হৈছে পিছলৈ এই ছবিখনক তামিল আৰু তেলেগু ভাষাত ক্ৰমে এংগাল কুডুম্বাম পেৰিছু আৰু বাডি পণ্টুলু নামেৰে ডাব কৰা হৈছিল যদিও তেলেগু, তামিল, মালয়ালম আৰু হিন্দী ভাষাত পুনৰ নিৰ্মাণো কৰা হয়

১৯৫৯ চনত এ এল এছ প্ৰডাকচনে ইয়াক হিন্দী ভাষাত স্কুল মাষ্টাৰ নামেৰে পুনৰ নিৰ্মাণ কৰে আৰু ইয়াৰ পৰিচালনা পন্থুলুৱে নিজে কৰিছিল ১৯৬৪ চনত পুট্টন্না কনাগলৰ দ্বাৰা মালয়ালম ভাষাত স্কুল মাষ্টাৰ নামেৰে ১৯৭২ চনত তেলেগু ভাষাত বাডি পন্থুলু আৰু ১৯৭৩ চনত তামিল ভাষাত স্কুল মাষ্টাৰ নামেৰে পুনৰ নিৰ্মাণ কৰা হয়

স্কুল মাষ্টাৰ অন্য তিনিটা দক্ষিণ ভাৰতীয় ভাষাকে ধৰি মুঠ পাঁচটা ভাষাত পুনৰ নিৰ্মাণ কৰা প্ৰথম কানাড়া এই ছবিখন ১৯৩৭ চনৰ ইংৰাজী ছবি মেক ৱে ফৰ টুমৰ  আধাৰত নিৰ্মিত, যিখন বিভিন্ন ভাষাৰ বহু কেইখন ছবিত অভিযোজিত হৈছে এই ছবিবোৰৰ ভিতৰত জাপানী ভাষাৰ টকিঅ ষ্টৰী (১৯৫৩), মাৰাঠী ভাষাৰ উন পাউছ (১৯৫৪), তামিল ভাষাৰ ভাৰাভু নাল্লা উৰাভু (১৯৯০), পাকিস্তানী ছবি সমাজ (১৯৭২) আৰু দুখন হিন্দী ছবি জিন্দেগী (১৯৭৬) আৰু বাগবান (২০০৩) অন্যতম

বঁটা
ষষ্ঠ ৰাষ্ট্ৰীয় চলচ্চিত্ৰ বঁটা (১৯৫৯)
তৃতীয় শ্ৰেষ্ঠ পূৰ্ণদৈৰ্ঘ্য ছবি (অল ইণ্ডিয়া চাৰ্টিফিকেট অফ মেৰিট)
কানাড়া ভাষাৰ শ্ৰেষ্ঠ পূৰ্ণদৈৰ্ঘ্য ছবি 

তথ্যউৎস

 বাহ্যিক সংযোগ 
 

শ্ৰেণী:১৯৫৮ বৰ্ষৰ চলচ্চিত্ৰ
শ্ৰেণী:কানাড়া চলচ্চিত্ৰ
 শ্ৰেণী:তৃতীয় শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী 
শ্ৰেণী:শ্ৰেষ্ঠ কানাড়া পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
স্কেট্চ (বা পূৰ্বতে কোৱা বহেমিয়ান ক'ডিং) হৈছে ওলন্দাজ কোম্পানী স্কেট্চ বি.ভি.-দ্বাৰা বিকশিত মেকঅ'এছৰ বাবে এক ভেক্টৰ গ্ৰাফিক্স সম্পাদক ইয়াক প্ৰথমবাৰৰ বাবে ২০১০ চনৰ ৭ ছেপ্টেম্বৰত মুকলি কৰা হৈছিল আৰু ই ২০১২ চনত এপল ডিজাইন বঁটা লাভ কৰিছিল

ইয়াক মুখ্যতঃ ৱেবছাইট আৰু ম'বাইল এপৰ ব্যৱহাৰকাৰী আন্তঃপৃষ্ঠ আৰু ব্যৱহাৰকাৰী অভিজ্ঞতা ৰূপাংকণৰ বাবে ব্যৱহাৰ কৰা হয় আৰু ইয়াত প্ৰিণ্ট ডিজাইনৰ সা-সুবিধা নাই স্কেট্চত শেহতীয়াকৈ প্ৰ'ট'টাইপিং আৰু সহযোগিতাৰ বাবে সুবিধা যোগ কৰা হৈছে কেৱল মেকঅ'এছ-ত উপলব্ধ হোৱাৰ বাবে অইন প্লেটফৰ্মত স্কেট্চৰ ডিজাইনসমূহ চাবলৈ তৃতীয় পক্ষৰ ছফ্টৱেৰ আৰু ৰূপান্তৰ-সঁজুলি ব্যৱহাৰ কৰিব পাৰি

স্কেট্চ মুখ্যতঃ ম'বাইল এপ আৰু ৱেবৰ ইউআই আৰু ইউএক্স ৰূপাংকণৰ বাবে ব্যৱহাৰ কৰা হয় স্কেট্চত ডিজাইন কৰা ফাইলসমূহ ইয়াৰ নিজা . ফাইল ফৰ্মেটত  সাঁচি থোৱা হয়, অৱশ্যে  . ফাইলসমূহ এড'বী ইলাষ্ট্ৰেটৰ, এড'বী ফ'ট'শ্বপ আৰু অন্যান্য প্ৰ'গ্ৰামত খুলিব পাৰি ডিজাইনবোৰ জনপ্ৰিয় পিএনজি, জেপিজি, এছভিজি, পিডিএফ, টিআইএফএফ, ৱেবপি আদি ফৰ্মেটতো সাঁচি থ'ব পাৰি স্কেট্চত সৃষ্টি কৰা ডিজাইনবোৰ এপ্ অভিযন্তাসকলে ম'বাইল এপ্ ৰূপাংকণ কৰিবলৈ আৰু ৱেবছাইট বিকাশকাৰীসকলে ডিজাইনবোৰ ৱেবছাইটলৈ ৰূপান্তৰ কৰিবলৈ ব্যৱহাৰ কৰে

যদিও স্কেট্চ আগতে এপ্ ষ্ট'ৰৰ জৰিয়তে বিক্ৰী কৰা হৈছিল, বিকাশকসকলে ২০১৫ চনৰ ডিচেম্বৰ মাহত ষ্ট'ৰৰ পৰা এপ্টো আঁতৰাই তেওঁলোকৰ নিজা ৱেবছাইটৰ জৰিয়তে বিক্ৰী কৰা আৰম্ভ কৰে তেওঁলোকে এই সিদ্ধান্তৰ কাৰণ হিচাপে এপলৰ কঠোৰ কাৰিকৰী নিৰ্দেশনা, লেহেমীয়া পৰ্যালোচনা প্ৰক্ৰিয়া আৰু উন্নীতকৰণ মূল্যৰ অভাৱৰ কথা উল্লেখ কৰে ৮ জুন ২০১৬ তাৰিখে তেওঁলোকে তেওঁলোকৰ ব্লগত স্কেট্চৰ এক নতুন অনুজ্ঞাপন ব্যৱস্থালৈ সলনি কৰাৰ কথা ঘোষণা কৰে অনুজ্ঞা-পত্ৰই ব্যৱহাৰকাৰীসকলক ১ বছৰৰ বাবে আপডে'ট লাভ কৰিবলৈ দিয়ে যাৰ পিছত তেওঁলোকে অনুজ্ঞা-পত্ৰৰ ম্যাদ উকলি যোৱাৰ পূৰ্বে প্ৰকাশিত অন্তিম সংস্কৰণটো ব্যৱহাৰ কৰা অব্যাহত ৰাখিব পাৰে নাইবা আৰু এবছৰৰ বাবে আপডে'ট লাভ কৰা অব্যাহত ৰাখিবলৈ তেওঁলোকৰ অনুজ্ঞা-পত্ৰ নৱীকৰণ কৰিব পাৰে

 প্ৰতিযোগী 

 ফিগমা
 এড'বী এক্সডি
 ইনভিজন ষ্টুডিঅ'
 মক্প্লাছ
 ফ্ৰেমাৰ
 লুনাচী
 গ্ৰেভিট

 তথ্য সংগ্ৰহ 
 

 বাহ্যিক সংযোগ 

 

শ্ৰেণী:ছফ্টৱেৰ
ভূগোলত কোনো ভৌগোলিক পৰিঘটনা সংঘটিত বা বৰ্ণনা কৰা স্তৰক স্কেল বোলে এই ধাৰণাটো মানচিত্ৰ তৈয়াৰ কৰাত ব্যৱহৃত মানচিত্ৰৰ স্কেলৰ পৰা আহৰণ কৰা হৈছে ভূগোলবিদসকলে বিভিন্ন স্কেল ব্যৱহাৰ কৰি ভৌগোলিক ঘটনা-পৰিঘটনা আৰু ইয়াৰ পাৰ্থক্যৰ বৰ্ণনা কৰে জ্ঞানতাত্ত্বিক দৃষ্টিকোণৰ পৰা এটা পৰ্যবেক্ষণ কিমান বিশদ সেই বিষয়ে বৰ্ণনা কৰিবলৈ স্কেল ব্যৱহাৰ কৰা হয়, আনহাতে অন্তৰ্নিহিতভাৱে স্কেল সমাজ আৰু প্ৰকৃতিৰ মাজৰ জটিল পাৰস্পৰিক ক্ৰিয়াৰ অন্তৰ্নিহিত  
স্কেল ইফেক্ট
ভূগোলৰ বাবে স্কেলৰ ধাৰণাটো কেন্দ্ৰীয় যিকোনো ভৌগোলিক পৰিঘটনা অধ্যয়ন কৰিবলৈ, প্ৰথমে ঘটনাটোৰ স্কেল বা ৰিজলিউচন নিৰ্ণয় কৰিব লাগিব, কাৰণ বিভিন্ন স্কেল বা ৰিজলিউচনৰ ফলত বিভিন্ন পৰ্যবেক্ষণ হব পাৰে আৰু লগে লগে তাৰ সিদ্ধান্তও বেলেগ বেলেগ হব পাৰে এই সমস্যাক স্কেল ইফেক্ট বা স্কেল নিৰ্ভৰশীলতা বোলা হয় উদাহৰণস্বৰূপে "ব্ৰিটেইনৰ উপকূল কিমান দিন"- এই বিখ্যাত প্ৰশ্নৰ উত্তৰ মানচিত্ৰৰ স্কেলৰ বাছনিৰ ওপৰত অত্যন্ত নিৰ্ভৰশীল

কাৰ্ট'গ্ৰাফী আৰু স্থানীয় বিশ্লেষণত স্কেল ইফেক্ট আৰু জ'নিং ইফেক্ট (জ'নিংৰ বিভিন্ন পদ্ধতিয়ে বিভিন্ন পৰিসংখ্যাগত ফলাফললৈ লৈ যায়) মিলি পৰিৱৰ্তিত এৰিয়াল ইউনিট সমস্যা ()ৰ সৃষ্টি কৰিব পাৰে
প্ৰকাৰ
  -        (2)   () -  100 - 106  1 -500 -  106 - 1010  500 - 10,000 -  1010 - 1012  10,000 - 1,000,000 -  1012 -  1,000,000 -
ভূগোলত স্কেল শব্দটো স্থানীয়, কালিক, বা স্থান-কালিক, কিন্তু প্ৰায়ে (যদিও সদায় নহয়) ইয়াৰ অৰ্থ স্থানীয় বিশ্লেষণত স্থানীয় স্কেল বিভিন্ন প্ৰসংগত "স্কেল"ৰ অৰ্থ অতি ভিন্ন হ'ব পাৰে, যিবোৰক তলত দিয়া ধৰণে শ্ৰেণীভুক্ত কৰিব পাৰি:

ভৌগোলিক স্কেল বা পৰ্যবেক্ষণৰ স্কেল: এটা অধ্যয়নৰ স্থানীয় পৰিসৰ যেনে- সমগ্ৰ আমেৰিকাৰ স্থানীয় বিশ্লেষণক বৃহৎ পৰিসৰৰ বুলি ধৰিব পাৰি, আনহাতে এখন চহৰৰ ওপৰত কৰা অধ্যয়ন তুলনামূলকভাৱে সৰু

মানচিত্ৰৰ স্কেল বা মেপ স্কেল: বৃহৎ পৰিসৰৰ মানচিত্ৰই সৰু অঞ্চল সামৰি লয় যদিও অধিক বিৱৰণ সামৰি লয়, আনহাতে সৰু পৰিসৰৰ মানচিত্ৰই কম বিৱৰণেৰে বৃহৎ অঞ্চল সামৰি লয়

কাৰ্যকৰী স্কেল: কোনো বিশেষ পৰিঘটনাই যি স্থানীয় পৰিসৰত কাম কৰে যেনে- নদীৰ গাঁত গঠন হোৱাতকৈ বহু বৃহৎ পৰিসৰত অৰ'জেনিয়ে কাম কৰে
তথ্য সূত্ৰ

শ্ৰেণী:সঁঁজুলি
শ্ৰেণী:ভূগোল
বিভিন্ন ধৰণৰ স্ক্ৰু আৰু তুলনাৰ বাবে এটা আমেৰিকান কোৱাৰ্টাৰ মুদ্ৰা
এটা কাঠৰ স্ক্ৰু: ) মূৰ; ) থাকহীন কৰা থ্ৰেডবিহীন দণ্ড; ) থ্ৰেড থকা দণ্ড; ) টিপ
250250ছটা প্ৰাচীন সৰল যন্ত্ৰ

স্ক্ৰু হৈছে বাহ্যিকভাৱে হেলিকেল থ্ৰেড থকা এটা ফাষ্টেনাৰ, যাক বেগী ঘূৰ্ণন (টৰ্ক) প্ৰয়োগ কৰি মূৰৰ ফালে টান বা ঢিলা কৰিব পাৰি স্ক্ৰুৰ প্ৰধান ব্যৱহাৰ বস্তু একেলগে ধৰি ৰাখাত হয় আৰু ইয়াৰ বহু ধৰণৰ ৰূপ বিভিন্ন ধৰণৰ বস্তুৰ বাবে আছে স্ক্ৰুসমূহ আগতে তৈয়াৰ কৰা ছিদ্ৰত ভৰোৱা যাব পাৰে বা কিছুমানে নিজেই থ্ৰেড তৈয়াৰ কৰে বোল্ট আৰু স্ক্ৰুৰ পাৰ্থক্যটো হৈছে যে বোল্ট সাধাৰণতে নাট ঘূৰাই টান বা ঢিলা কৰা হয় 

স্ক্ৰুৰ মূৰত সাধাৰণতে এটা স্লট বা অন্য বৈশিষ্ট্য থাকে যাৰ জৰিয়তে এজনা স্ক্ৰু ড্ৰাইভাৰ, ৰেঞ্চ, মুদ্ৰা বা হেক্স কীৰ সহায়ত ঘূৰ্ণন শক্তি প্ৰয়োগ কৰা হয় মূৰটো সাধাৰণতে দণ্ডতকৈ ডাঙৰ হয়, যাৰ দ্বাৰা বেয়াৰিং পৃষ্ঠ সৃষ্টি হয় আৰু স্ক্ৰুটো অতি গভীৰলৈ সোমাই নাযায়; যদিও ছেট স্ক্ৰু (বা গ্ৰাব স্ক্ৰু) তাৰ ব্যতিক্ৰম মূৰৰ তলৰ পৰা টিপলৈকে স্ক্ৰুৰ চিলিণ্ডাৰ আকৃতিৰ অংশটো দণ্ড বুলি কোৱা হয়; ই সম্পূৰ্ণ বা আংশিক থ্ৰেড থকা হব পাৰে, আৰু থ্ৰেডৰ মাজৰ দূৰত্বক পিচ বোলা হয়.

অধিকাংশ স্ক্ৰু ঘড়ীৰ কাঁটাৰ দিশে ঘূৰাই টান কৰা হয়, যাক ৰাইট-হেণ্ড থ্ৰেড বোলা হয় কেতবোৰ বিশেষ ক্ষেত্ৰত বাওঁফাল থ্ৰেড থকা স্ক্ৰু ব্যৱহাৰ কৰা হয়, যিটৈ স্ক্ৰু ঘড়ীৰ বিৰোধী দিশৰ টৰ্কৰ প্ৰভাৱত ঢিলা হব পাৰে এইকাৰণেই বাইচাইকেলৰ বাওঁ পেডেলত বাওঁফাল থ্ৰেড থাকে

স্ক্ৰু যন্ত্ৰটো ছটা প্ৰাচীন সৰল যন্ত্ৰৰ এটাৰূপ, যাক ৰেনেছাঁ যুগৰ বিজ্ঞানীসকলে সংজ্ঞা দিছিল

তথ্যসূত্ৰ

শ্ৰেণী:প্ৰযুক্তি
স্ক্ৰেচ (ইংৰাজীত-) এটা নতুন প্ৰগ্ৰামিং লেংগুৱেজ বা প্ৰগ্ৰাম সৃষ্টি কৰিবলৈ ব্যৱহৃত ভাষা যাৰ সহায়ত সাধু, খেল, এনিমেশ্যন আদি সৃষ্টি কৰিব পাৰিস্ক্ৰেচ ভাৰ্চনভাৰ্যন ১.৪ৰ ৰেফাৰেন্স গাইডৰ "ইণ্ট্ৰডাক্সন"ৰ মতে

নিৰ্মাণ
স্ক্ৰেচ ... লেৱত লাইফ্ লং কিণ্ডাৰ্গাৰ্টেন গ্ৰুপৰ দ্বাৰা নেশ্যনেল চাইন্চ ফাউণ্ডেচ্যন, মাইক্ৰচফ্ট, ইণ্টেল ফাউণ্ডেচ্যন, ... মিডিয়া লেৱ কন্চৰ্টিয়াৰ সহায়ত নিৰ্মিত  1.4    1 .

স্প্ৰাইট সমূহ আৰু কষ্টিউম
স্ক্ৰেচৰ প্ৰজেক্ট সমূহ 'স্প্ৰাইট' নামৰ বস্তুবোৰৰ পৰা গঠিত  1.4   '     '   1. স্প্ৰাইট এটি দেখিবলৈ কেনে হ'ব তাক সেই স্প্ৰাইটৰ কষ্টিউমেৰে ঠিক কৰিব পাৰি  1.4   '     '   1  2. স্প্ৰাইটৰ কষ্টইউম যিকোনো ছবি হ'ব পাৰে সেই ছবি 'পেইণ্ট এডিটৰ'ত আকিবও পাৰি, কম্পিউটাৰৰ কোনো অন্য ঠাইৰ পৰা 'ইম্পৰ্ত'ও কৰিব পাৰি, আৰু কোনো ৱেব্ চাইতৰ পৰাও আনিব পাৰি  1.4   '     '   3.4  5. স্প্ৰাইটবোৰক নিৰ্দেশ দিবলৈ ষ্টেক নামৰ গ্ৰাফিক ব্লক ব্যৱহাৰ কৰা হয় স্ক্ৰেচে ব্লক সমোহ ওপৰৰ পৰা তললৈকে পঢ়ে  1.4   '     '  ..

ষ্টেজ্
ষ্টেজ্ হৈছে সেই ঠাই য'ত সাধু, খেল, এনিমেশ্যন আদি জীৱিত হৈ যায়, বা স্প্ৰাইট সমূহে লৰ চৰ কৰে  1.4    2,  

স্ক্ৰেচ্ছ্ৰ ৱেৱচাইট
স্ক্ৰেচৰ ৱেব্ চাইট (...)ত পৃথিৱীৰ বিভিন্ন মনুহে ৬০ লাখৰো অধিক স্ক্ৰেচ প্ৰজেক্ট 'শ্বেয়াৰ' কৰিছে.. স্ক্ৰেচৰ ৱেব্ চাইতত অনলাইনো স্ক্ৰেচ প্ৰজেক্ট নিৰ্মাণ কৰিব পাৰি, অৱশ্যে ইয়াৰ অনাতাঁৰ সংস্কৰণো উপলদ্ধ স্ক্ৰেচ্ছ প্ৰজেক্টৰ উদাহৰণ ইয়াত চাব পাৰে

তথ্য সংগ্ৰহ

আৰু চাওক
 হেক প্ৰগ্ৰামিং লেংগুৱেজ
 জাভা

বাহ্যিক সংযোগ

 
 
    
     
 

শ্ৰেণী:কম্পিউটাৰ বিজ্ঞান
শ্ৰেণী:প্ৰগ্ৰামিং লেংগুৱেজ
স্তন সংগম হৈছে এক নন-পেনেট্ৰেটিভ যৌন কাৰ্য্য য'ত মহিলাই পুৰুষৰ লিংগটো স্তনৰ মাজত ঠেলি দি যৌন কাৰ্য্য সম্পূৰ্ণ কৰে  ,     (1972) . 67-9

 চৰ্চা  

স্তন সংগমত পুৰুষে নিজৰ লিংগটো মাইকীজনীৰ স্তনৰ মাজত ৰাখে, তাৰ পিছত যেতিয়া মাইকীজনীয়ে লিংগৰ কাষৰ স্তনদ্বয়  চেপি ধৰে, তেতিয়া মতাটোৱে নিজৰ লিংগটো স্তনৰ মাজত লৰচৰ কৰে স্তন চেপি ধৰাৰ ফলত লিংগত উত্তেজনাৰ হয় আৰু যেতিয়া মহিলাগৰাকীয়ে লিংগৰ লগত স্তন সংলগ্ন কৰি ওপৰলৈ তললৈ মোহাৰিবলৈ আৰম্ভ কৰে, তেতিয়া অধিক তীব্ৰ যৌন উত্তেজনাৰ সৃষ্টি হয় কেতিয়াবা উত্তেজনা ইমানেই চৰম সীমাত উপনীত হয় যে পুৰুষৰ লিংগৰ পৰা বীৰ্যস্খলন হয় ই এক অবিভাজিত যৌন কাৰ্য্য আৰু ইয়াত গৰ্ভধাৰণৰ কোনো সম্ভাৱনা নাই কোনো ধৰণৰ যৌন সংক্ৰামক ৰোগ হোৱাৰ সম্ভাৱনা নাই৷

স্তন সঙ্গম প্ৰাকৃতিকভাৱে ডাঙৰ স্তন থকা মহিলাৰ বাবে উপযুক্ত, কিন্তু সৰু স্তন থকা মহিলাই ওপৰত থকা বাঞ্ছনীয় ,     (1972) . 69 মহিলাৰ সৰু স্তন, ডাঙৰ স্তনতকৈ বেছি সংবেদনশীল হৈ থাকে,  . "     ".    . .21,  2 ( 2006). .237249

 অশ্লীল শব্দ 

স্তন যৌন সম্পৰ্কৰ বাবে ব্যৱহৃত ইংৰাজী অশ্লীল শব্দ সমূহ হ'ল:
 -,   বা  আমেৰিকা যুক্তৰাষ্ট্ৰত
 যুক্তৰাজ্যত টিট ৱাংক বা ফ্ৰেন্স ফাক   ১৯৩০ চনৰ পিছৰ পৰা শব্দটো ব্যৱহাৰ কৰা হয়; য'ত অধিক কৌতুকৰ সমতুল্য হ'ল স্তন লেনলৈ নামি যোৱা  ,  96. . . ,  '  (2003) . 187

বৰ্হি সংযোগ

তথ্যসূত্ৰ

শ্ৰেণী: মানৱ যৌনতা
স্তন  হৈছে এক প্ৰকাৰৰ দুগ্ধ গ্ৰন্থী প্ৰতিটো গ্ৰন্থী মাইকী আদিমানৱৰ বক্ষৰ ওপৰৰ অংশত থাকে এই গ্ৰন্থীয়ে উৎপাদন আৰু নিঃসৰণ কৰা গাখীৰ অপত্যই খায় মতা আৰু মাইকী উভয়ৰে একে ভ্ৰূণীয় কলাৰ পৰা ইয়াৰ বিকাশ হয়, কিন্তু যৌন সক্ষমতা লাভ কৰাৰ সময়ত, এষ্ট্ৰ'জেন আৰু অন্য বৃদ্ধিৰ লগত জড়িত হ'ৰমনৰ প্ৰভাৱত কেৱল স্ত্ৰীলিংগৰ ক্ষেত্ৰতহে ই স্তনলৈ বিকশিত হয় পুংলিগৰ ক্ষেত্ৰত প্ৰকৃত স্তন বা স্তনৰ পূৰ্ণ বিকাশ নহয় কাৰণ পুং প্ৰাণীৰ শৰীৰত কম পৰিমানৰ এষ্ট্ৰ'জেন আৰু অধিক পৰিমানৰ টেষ্ট'ষ্টেৰণ নামৰ এণ্ডজেনৰ উৎপাদন হয়, যিয়ে স্তন কলাৰ বিকাশত গুৰুত্বপূৰ্ণ ভূমিকা লোৱা এষ্ট্ৰ'জেনৰ প্ৰভাৱক প্ৰশমিত কৰে স্ত্ৰী স্তন পুং স্তনতকৈ আকাৰত বহু ডাঙৰ হয়

স্তনৰ অন্তঃভাগত উপচৰ্মীয় চৰ্বীয়ে আগুৰি থকা অসংখ্য নলীকাৰে গঠিত এখন জালিকা থাকে এই নলীকাবোৰ স্তনৰ অগ্ৰাংশলৈ ক্ৰমে সংকুচিত হৈ আহে, আৰু এই কলাবোৰেই স্তনৰ আকাৰ আৰু আকৃতি প্ৰদান কৰে এই নলীবোৰৰ প্ৰান্তত কিছুমান পিণ্ডিকা বা বায়ুকোষ থাকে, ইয়াতেই হ'ৰমনৰ সংকেতৰ প্ৰভাৱত গাখীৰ উৎপাদন আৰু সংৰক্ষণ হয়

গৰ্ভাৱস্থাত, স্তনে এষ্ট্ৰ'জেন, প্ৰজেষ্টেৰণ, প্ৰ'লেক্টন আদি কিছুমান বিকাশ সম্পূৰ্ণ হোৱাত মধ্যস্থতাকাৰী হ'ৰমনৰ জটিল আন্তঃক্ৰিয়াৰ প্ৰতি সঁহাৰি দিয়ে আৰু দুগ্ধ উৎপাদন আৰু দুগ্ধপাণ কৰাবৰ বাবে প্ৰস্তুত হয়, ইয়াকে পিণ্ডীয়বায়ুকৌষ্ঠিক পূৰ্ণতা বোলে সন্তান জন্ম হোৱালৈকে, বায়ুকোষবোৰে দুগ্ধ প্ৰস্তুত আৰু অপত্যৰ বাবে দুগ্ধ নিঃসৰণৰ বাবে উদ্দীপনা লাভ কৰি থাকে

অপত্যক খাদ্যৰ যোগান ধৰাৰ লগতে, স্ত্ৰী স্তনৰ সামাজিক তথা যৌন বৈশিষ্টও বিৰাজমান স্তন অতীতৰ স্থাপত্য, কলা, আৰু চিত্ৰৰো এটা বিষয় আছিল স্তনে মহিলাৰ দৈহিক সৌন্দৰ্য আৰু যৌন আকৰ্ষণ বৃদ্ধি কৰে কিছুমান পশ্চিমীয়া সংস্কৃতিত স্তনক যৌনতাৰ লগত সম্পৰ্কীত কৰে আৰু নগ্ন স্তনক অশ্লীলতা বা অভদ্ৰতা বুলি গণ্য কৰে স্তন আৰু বিশেষকৈ ইয়াৰ অগ্ৰাংশ স্ত্ৰীৰ কামোত্তেজক স্থান স্তনৰ আকাৰ আৰু আকৰ্ষণীয়তাৰ মাজত সম্পৰ্ক স্থাপন কৰা কিছুমান সংস্কৃতিৰ প্ৰভাৱত বহু মহিলাই স্তনৰ আকাৰ ডাঙৰ হোৱাতো বিচাৰে বা বিভিন্ন অস্ত্ৰোপচাৰৰ জৰিয়তে স্তনৰ আকাৰ বৃদ্ধি বা হ্ৰাস কৰিব বা শিথিলতা নাইকিয়া কৰিব বিচাৰে

স্তনযুগল ঢাকি ৰাখিবলৈ নাৰীয়ে বক্ষবন্ধনী পৰিধান কৰে 
চিত্ৰ
250স্ত্ৰী শৰীৰৰ পূৰ্ণবিকশিত স্তনযুগল
250গৰ্ভৱতী নাৰীৰ স্তন

তথ্য সংগ্ৰহ

শ্ৰেণী:প্ৰাণীৰ গঠন
বুকুৰ ওপৰেৰে পিন্ধা স্তনপট্টাৰ উদাহৰণৰ সৈতে চিত্ৰিত ভাৰতীয় নৃত্যশিল্পী
 দেৱী দুৰ্গাক স্তনপট্টা বক্ষ-বন্ধনীৰে চিত্ৰিত কৰা, অষ্টম শতিকাৰ ভাস্কৰ্য
স্তনপট্টা () আছিল শৰীৰৰ ওপৰৰ স্তন অংশৰ বাবে ঢিলাকৈ মেৰিয়াই পিন্ধা কাপোৰ এয়া আছিল প্ৰাচীন ভাৰতত ব্যৱহাৰ কৰা বক্ষ-বন্ধনি ৰোমান মহিলাসকলে ব্যৱহাৰ কৰা ষ্ট্ৰফিয়াম বা মেমিলাৰৰ দৰেই প্ৰাচীন কালত মাইকী মানুহৰ ই এক সাধাৰণ ওপৰত পিন্ধা কাপোৰ আছিল স্তানপট্টা আছিল পোছাকাৰ (মহিলাৰ সাজ-পোছাকৰ) এটা অংশ কালিদাসে কুৰ্পসিকা, বক্ষ-বন্ধনিৰ আন এটা ৰূপৰ কথা উল্লেখ কৰিছে যিটো তেওঁৰ দ্বাৰা উত্তৰসংগ আৰু স্তনপট্টাৰ সমাৰ্থক তলৰ অংশৰ বাবে আভ্যন্তৰৰ কাপোৰক নিভি বা নিভি বন্ধ বুলি কোৱা হৈছিল   মালহাৰৰ স্কন্দমাতা ভাস্কৰ্যত প্ৰাচীন কালত স্তনপট্টা আৰু কাঞ্চুকীৰ ব্যৱহাৰৰ চিত্ৰণ কৰা হৈছে  মহিলাসকলে বুকুত মেৰিয়াই লোৱা একেধৰণৰ বৰ্তমানো প্ৰচলন থকা কাপোৰক ত্ৰিপুৰাত "ঋষা" বুলি কোৱা হয় 

 শৈলী 
এই কাপোৰখন মহিলাসকলে স্তন ঢাকিবলৈ ব্যৱহাৰ কৰিছিল ইয়াক সজ্জাৰে সজাই তোলা হৈছিল আৰু উত্তৰিয়াৰ  অন্যান্য বহুতো কাপোৰৰ সৈতে পিন্ধা হৈছিল, যেনে, শাৰী এই ক্ষেত্ৰত উল্লেখনীয় সময়ৰ লগে লগে স্তনপট্টা সলনি হৈ পৰে; চোলি বা ব্লাউজৰ কিছুমান ইয়াৰে বিকশিত ৰূপ  

 লগতে চাওক 

 উত্তৰীয়
 অন্তৰীয়

 তথ্যসূত্ৰ 

শ্ৰেণী:নাৰীৰ বস্ত্ৰ
শ্ৰেণী:বস্ত্ৰ
স্তন্যপায়ী হৈছে মেৰুদণ্ডী উপ-পৰ্বৰ অন্তৰ্গত জীৱ প্ৰজাতি অন্য মেৰুদণ্ডী চৰাই আৰু সৰিসৃপৰ লগত থকা স্তন্যপায়ীৰ প্ৰধান পাৰ্থক্যসমূহ হৈছে, দেহত থকা নোম, মধ্য কৰ্ণৰ তিনিডাল হাড়, স্তন্য গ্ৰন্থি, আৰু মগজুৰ নিঅ'কৰ্টেক্স স্তন্যপায়ীৰ মগজুৱে দেহৰ উষ্ণতা আৰু চাৰিটা কোঠালিৰ হৃদযন্ত্ৰকে ধৰি ৰক্ত পৰিবহণ তন্ত্ৰ নিয়ন্ত্ৰণ কৰে 

পৃথিৱীৰ আটাইতকৈ বৃহতাকাৰ প্ৰাণীবোৰ স্তন্যপায়ীৰ অন্তৰ্ভুক্ত, যেনে বৃহৎ তিমি মাছবোৰ ইয়াৰোপৰি হাতী, মানুহকে ধৰি কিছুমান প্ৰাইমেট আদি বুদ্ধিমান প্ৰাণীবোৰো স্তন্যপায়ীৰ অন্তৰ্গত 

স্তন্যপায়ীবোৰ চাৰিটা পদযুক্ত স্থলজ প্ৰাণী, কিন্তু কিছুমান স্তন্যপায়ী সমুদ্ৰ, বায়ু আৰু গছতো পোৱা যায় বা কিছুমানৰ মাত্ৰ দুটা ভৰিহে থাকে স্তন্যপায়ীৰ আটাইতকৈ ডাঙৰ গোটটো হৈছে প্লেচেণ্টেলছ, গৰ্ভাশয় থাকে, যিয়ে গৰ্ভাৱস্থাত সন্তানক আহাৰৰ যোগান ধৰে 

স্তন্যপায়ীবোৰ ৩০-৪০ মিমি (১.২-১.৬ ইঞ্চি)ৰ বাদুলিৰ পৰা ৩৩ মিটাৰ (১০৮ ফুট)ৰ নীলা তিমিলৈকে হ'ব পাৰে 
সকলো মাইকী স্তন্যপায়ীয়ে সিহঁতৰ সন্তানক স্তন্য গ্ৰন্থিৰ পৰা নিঃসৰণ হোৱা দুগ্ধ পান কৰাই 
মেমেল স্পেছিছ অৱ দ্য ওৱৰ্ল্ডৰ মতে, ২০০৬ চনত ৫,৪১৬টা প্ৰজাতিৰ স্তন্যপায়ীৰ সম্পৰ্কে জনা গৈছিল ইহঁতক ১,২২৯টা গণ, ১৫৩টা পৰিয়াল আৰু ২৯টা বৰ্গত বিভক্ত কৰা হৈছে 


শ্ৰেণী:বৈজ্ঞানিক শ্ৰেণীবিন্যাস